Statusnya Diragui, Ini Penjelasan Mufti Mengenai Hukum Jual Beli ‘Mystery Box’

Jual beli kini menjadi mudah, semua barang keperluan kini boleh dibeli secara dalam talian. Hanya perlu menekan beberapa button dan dalam masa beberapa hari barangan anda akan sampai ke rumah.

Tetapi tahukah anda bahawa wujud satu budaya baharu di mana penjualan ‘mystery box’ menjadi tumpuan di kalangan remaja kini. Anda akan menempah sebuah kotak misteri dengan harga yang ditetapkan tanpa mengetahui barangan apa yang ada didalamnya.

Namun persoalannya, apakah hukum jual beli kotak misteri dari sudut pandang Islam? Dan adakah ia memenuhi rukun-rukun jual beli?

Dalam satu soalan yang diajukan kepada Pejabat Mufti Wilayah Persekutuan (PMWP), difahamkan bahawa hukum jual beli kotak misteri adalah tidak sah dan terbatal di sisi Islam.

Hal ini kerana ia tidak menepati rukun dan syarat asas jual beli iaitu barang jualan mestilah diketahui dan ditentukan jenis barangannya secara spesifik.

Tambah PMWP lagi, para ulama menetapkan bahawa hendaklah setiap jual beli  yang dilakukan dengan mengetahui barang jualan di antara pembeli dan penjual.

“Walaupun tidak disyaratkan mengetahui segenap aspek sehingga sekecil-kecil perkara barang tersebut, namun perlu diketahui maklumat asas berkenaan barang tersebut seperti jenis barangan, sifat dan bentuknya, dan lain-lain.”

Tambahnya lagi, jual beli jenis ini turut mempunyai unsur perjudian kerana bergantung kepada nasib semata-mata. Konsep kotak misteri ini juga telah menafikan hak pembeli dalam memilih barangan yang dikehendaki dan disukai olehnya setimpal dengan harga yang dibayar olehnya.

“Justeru, sebarang jual beli “mystery box” seperti yang digambarkan di atas adalah tidak sah dan terbatal. Kesannya, pembeli perlu menyerahkan semula barangan kepada penjual dan penjual hendaklah memulangkan semula wang yang diterima,” kata PMWP dalam satu kenyataan di laman webnya.

Mufti Wilayah Persekutuan fatwakan ‘Lathi Challenge’ adalah haram dan berdosa. Klik pautan di bawah untuk membaca.

Mufti Wilayah Persekutuan Fatwakan ‘Lathi Challenge’ Adalah Haram Dan Berdosa

Status Halal Diragui, Ini Penjelasan Pejabat Mufti Mengenai Set Pinggan Mangkuk ‘Bone China’


‘Steady Je Layan Omar & Hana’- Perkongsian Terbaru Pogba Di Instagram Curi Perhatian Netizen

Sebut mengenai Paul Pogba pasti ramai peminat bola sepak yang cukup mengenalinya. Berjaya menjadi pemain Manchester United dan pasukan kebangsaan Perancis serta memenangi Piala Dunia 2018 membuatkan beliau diminati ramai.

Di sebalik kehidupan beliau di padang, perkongsian terbaru Paul Pogba di Instagram baru-baru ini nyata berjaya menarik perhatian para netizen khususnya netizen Malaysia.

Semuanya bermula apabila Paul Pogba yang menjalinkan kerjasama bersama syarikat TCL France dalam mempromosikan televisyen keluaran TCL yang hadir dengan saiz 72-inci.

A post shared by Paul Labile Pogba (@paulpogba)

Apa yang menarik perhatian netizen adalah tontonan Pogba di televisyen iaitu sebuah rancangan kartun kanak-kanak keluaran Malaysia iaitu Omar & Hana daripada syarikat Digital Durian.

Perkongsian beliau nyata menarik perhatian netizen dari Malaysia untuk komen sekaligus teruja rancangan tempatan tersebut berjaya tersiar atau dimainkan oleh pemain ternama yang mempunyai 48.1 juta pengikut di Instagram ini. Berikut merupakan respon netizen terhadap perkongsian terbaru Pogba.

Untuk pengetahuan, pemain bola sepak masa kini sememangnya aktif dalam menjalankan iklan bagi meraih pendapatan tambahan. Salah seorang lagi pemain bola sepak yang aktif menghasilkan iklan di Instagram adalah Cristiano Ronaldo yang juga merupakan individu dengan jumlah pengikut paling ramai di platform tersebut.

Tular pada minggu ini apabila Ketua Suruhanjaya Penyiaran Indonesia mendakwa Upin & Ipin merupakan ‘alat’ propaganda dari Malaysia.

Ketua Suruhanjaya Penyiaran Indonesia Dakwa Upin & Ipin Adalah ‘Alat’ Propaganda Dari Malaysia

Petinju Transgender Berdepan Kritikan Selepas Menang Perlawanan Sulung MMA


Steak Wagyu Dan Minuman Free Flow Di Restoran Me’nate Steak Hub Starparc Point

Nota Editor: Kami berbesar hati menerima sumbangan reviu makanan di Me’nate Steak Hub oleh Tuan Hazman Fadzil, salah seorang blogger reviu makanan ternama di Malaysia. Sesungguhnya penulisan beliau ini menyebabkan kami tertarik  dan gambar-gambarnya pula, membuat kami semakin terkecur. Semoga anda gembira dengan penulisan ini, sebagaimana kami gembira menyediakannya untuk anda.

Telah menjadi sedikit kekecohan di media sosial mengenai isu merujuk kepada “salah faham selebriti kontroversi Malaysia mengenai Steak House”. Rasanya ramai dah tahu ianya adalah mengenai Restoran Me’nate Steak Hub oleh kerana kisahnya menjadi viral. Dan sebenarnya saya berkesempatan untuk mencuba makanan di sini pada lewat bulan februari lagi (entah kenapa saya peram cerita ni).

Mengimbau kembali pada masa itu saya ada rezeki dengan bajet khas sebagai salah seorang food blogger Malaysia dengan membuat reviu di kedai makan/ restoran pilihan sendiri. Lantas Restoran Me’nate ini sudah awal-awal masuk dalam senarai saya. Jom tengok apakah menu yang saya pesan pada masa itu:

Masuk sahaja di restoran ini saya cuba dapatkan menu yang ada untuk membuat pesanan – bagi anda yang baru pertama kali datang, akan ada staf yang bertugas menerangkan secara ringkas mengenai menu yang ada.Dia juga akan beritahu dan cadangkan masakan (rare, medium rare, medium well, well done) mengikut citarasa anda. Seterusnya anda pergi sahaja ke tempat sejuk penyimpanan daging untuk dipilih.

Pada setiap daging tersebut sudah tertera harga yang perlu dibayar – jadi pada masa itu anda bolehlah buat kira-kira yang bersesuaian dengan bajet kewangan anda. Dan pada masa saya datang itu memang hasrat nak makan steak daging dan daging wagyu yang terkenal tu.

Jadi pilihan pertama saya adalah – LAMB LOIN BONE – ada dalam empat ketul daging, bila dah dihidangkan nampak macam banyak sedikit berbanding sebelum ianya dimasak. Dan set menu sebegini ianya didatangkan sekali dengan kentang putar dan coleslaw yang sememangnya menjadi kombinasi terbaik dengan daging steak tersebut.

WAGYU STRIPLOIN BEEF – Seterusnya saya pilih daging yang menjadi sebutan iaitu WAGYU untuk pesanan, pilih mengikut bajet yang sesuai dapatlah juga merasa sekeping. Ternyata rasa daging memang berbeza dengan mana-mana daging yang pernah saya makan sebelum ini. Tambah pula apabila melihatkan kesan grill tersebut semestinya membangkitkan selera makan secara automatik.

Jadi…  kena nikmatinya dengan rasa syukur sambil mengunyah dengan tertib dalam setiap suapan dan kunyahan… hehehe. Bagi penggemar menu daging sebegini faham akan kelembutan tekstur yang disediakan untuk anda.

Ada beberapa jenis salad yang boleh anda pilih. Cuma pada hari itu saya hendak mencuba ROMAINE SALAD WITH SALMON sebagai menu pembuka selera sementara menunggu menu daging steak. Sedap juga sesekali makan sayur salad sebegini bersama kepingan ikan salmon.

Sebagai tambahan menu saya pesan KING PRAWN PASTA yang dimasak dengan gaya aglio olio secukup rasa dan kalau anda habiskan sepinggan ni pun sudah boleh memberikan rasa nikmat kenyang.Mesti mata kita akan geram melihatkan KING PRAWN tersebut… kan kan kan…

Untuk pengetahuan anda suasana dan keadaan di restoran Me’nate Steak Hub ini selesa dan santai dengan susun atur yang baik. Dan memang bagus apabila diletakkan gambarajah bahagian anatomi daging lembu secara tidak langsung ia berikan pengetahuan am yang berguna, betul tak?

Dan setiap pesanan atau pembelian menu “main course” di sini anda sebagai pelanggan diberikan air minuman secara percuma dan boleh refill (isian semula) tapi janganlah membazir ye. Di sini ada banyak pilihan sama ada air kosong, air sejuk ataupun air panas yang pastinya akan buat anda lebih suka makan di sini.

Sebagai penutup santapan pada masa itu CREME BRULEE yang sedap ini jadi menu pemanis mulut. Saya suka dengan rasanya yang tidak terlampau manis dan ianya boleh berikan mood yang ceria (makan dessert)… hehehe. Secara ringkasnya harga yang saya bayar untuk kesemua menu adalah RM246 SAHAJA!

*Harga pada bulan Februari – jika ada GST pada masa sekarang pun saya rasa ianya memang berbaloi untuk wang anda.

Bersempena bulan puasa ini pihak Restoran Me’nate menawarkan promosi RAMADHAN SPECIAL untuk anda dan pelanggan yang berminat untuk berbuka puasa di sini. Kalau diikutkan, saya dapat juga jemputan untuk food review/ tasting menu di atas tetapi tidak dapat pergi atas kekangan masa.

InsyaALLAH saya pun berharap sebelum berakhirnya bulan Ramadan ini saya akan berpeluang untuk mencuba mana-mana menu bersama tim #BloggerKakiMakan – kalau tak pun saya pergi sendiri je la kan.

Bagi anda yang mahu mencuba menu lazat mereka boleh terjah ke:

Me’nate Steak Hub (Cawangan Jalan Genting Klang)
D-02-01 & D-03-01,
Starparc Point,
Jalan Genting Klang,
Taman Ibukota Setapak,
53300 Kuala Lumpur.

BACA: Demi Islam, Pakar Daging Ratu Elizabeth Ini Buka Restoran Sendiri di Kuala Lumpur

BACA Lagi: Vocket Makan… Lamb Chop & Mix Grill Bukit Cheras

LIKE dan FOLLOW Vocket di Facebook serta Instagram


Orang Ramai Sanggup Beratur Sehingga 7 jam Demi Nasi Lemak Di Seri Kembangan Ini

Makanan yang enak dan ‘viral’ sememangnya tidak dapat dipisahkan dengan rakyat Malaysia. Sanggup beratur sehingga 3 jam demi sepinggan nasi kandar atau berjaya dapatkan 13,000 Sambal Nyet dalam tempoh 2 minit antara rekod yang pernah dibuat rakyat Malaysia.

Dalam pada itu, siapa sangka rakyat Malaysia sanggup beratur sehingga 7 jam demi mendapatkan sebuah hidangan nasi lemak. Lebih mengejutkan, nasi lemak yang dijual ini berjaya menjadi fenomena dalam komuniti India.

: Finally , After 7 Hours 🫠 . #akkanasilemak #serikembangan

♬ original sound – : HaareeNambiar 💯🔥 . – : HaareeNambiar 💯🔥 .

Berjaya dijual oleh gerai yang dinamakan sebagai ‘Akka’ Nasi Lemak, gerai yang dibuka di Seri Kembangan ini berjaya menarik perhatian ramai di mana orang ramai sanggup berdiri sambil beratur sehingga 6 jam lamanya.

Menerusi video TikTok @haxrexnaxxiax_08 yang tular, dapat dilihat gerai Akka Nasi Lemak ini menyajikan beberapa seleksi lauk-pauk terdiri daripada telur dadar, udang bersaiz besar dan lauk ayam.

Mengulas mengenai lokasi dan waktu operasi, Akka Nasi Lemak Seri Kembangan ini beroperasi pada jam 7 pagi sehingga 12 tengah hari berhadapan Hong Leong, Jalan PUJ 3/2 Taman Puncak Jalil, Seri Kembangan.

Menjengah ke ruangan komen, ramai yang mendoakan agar perniagaan yang diusahakan wanita ini terus maju dan berkembang sekaligus memudahkan orang ramai mendapatkan nasi lemak.


Stephen Chow Buka Akaun Instagram Semata-Mata Untuk Cari Bakat Web3

Stephan Chow, seorang pelakon dan pengarah filem terkenal di Hong Kong membuka satu akaun Instagram untuk merekrut atau mengambil mereka yang berbakat dalam Web3.

A post shared by Stephen Chow (@stephenchow)

Web3, dikenali sebagai evolusi internet yang baharu, menggabungkan konsep seperti teknologi blockchain dan pembelajaran mesin.

Chow, bintang komedi klasik iaitu Shaolin Soccer pada tahun 2001 dan Kungfu Hustle pada tahun 2004 telah berkongsi gambar dirinya dengan menulis pengambilan mengenai bakat Web3 tersebut dalam bahasa Cina.

“Saya mencari bakat yang hebat untuk Web3 dan membantu untuk mencipta masa depan yang kreatif,” tulisnya dalam kapsyen di Instagram tersebut.

Sementara itu, dia juga memasukkan senarai keperluan untuk mendapatkan peranan Web3 itu termasuklah pengetahuan tentang Web3, pengalaman pengurusan projek, bijak dan mempunyai sikap yang baik.

Lelaki yang berusia 60 tahun itu, tidak pernah memiliki akaun media sosial sebelum ini, turut menulis ‘hashtag’ seperti #CreateWithStephen, bagi sesiapa sahaja yang berminat memaklumkan kepadanya melalui hashtag tersebut.

Walau bagaimanapun, Chow mempunyai lebih daripada 113,000 pengikut di akaun Instagram selepas hanya 19 jam menggunakan akaun tersebut untuk merekrut bakat yang berminat dengan Web3.

Walaupun akaun Instagram itu tidak mempunyai ‘verified’ iaitu tanda biru, tetapi telah disahkan oleh syarikat media bahawa bintang terkenal itu mengendalikan akaun tersebut dan ia adalah sahih.

“Saya akan memilih orang yang berminat dengan Web3 ini secara peribadi,” kata Chow yang mengakhiri mesej pengambilannya untuk bakat Web3 itu. Tidak dapat dipastikan sama ada Chow akan terus aktif di Instagram selepas ini atau akan menutupnya selepas beliau berjaya menemui bakat yang beliau cari.


Stephen Chow Sahkan ‘Kung Fu Hustle 2’ Sudah Mulakan Penggambaran Selepas 15 Tahun

Rasanya peminat filem Kung Fu Hustle akan tersenyum gembira dengan berita ini. Penantian selama 15 tahun akan berakhir kerana filem sekuel Kung Fu Hustle dikhabarkan akan menemui peminatnya.

Sebelum ini, Stephen Chow pernah sahkan bahawa akan tampil dengan karya lucu Kung Fu Hustle 2 pada tahun 2005 setahun selepas tayangan filem Kung Fu Hustle.

I've been wondering where he was. Stephen Chow confirms that Kung Fu Hustle 2 is coming! https://t.co/4w5MjyDzB3

— Tina Phamtastik (@TinaPhamtastik) February 19, 2020

Stephen Chow confirms that Kung Fu Hustle 2 is coming! cant wait!!! https://t.co/miQ8TXXtXC

Akan tetapi, penghasilan sekuel filem ini tertangguh kerana berlaku beberapa perkara yang tidak dapat dielakkan seperti pengarah sibuk dan sebagainya. Difahamkan, filem sekuel ini sedang dalam penggambaran dan hal ini disahkan sendiri oleh pengarahnya Stephen Chow.

Filem sekuel Kung Fu Hustle 2 ini akan berlatar belakangkan zaman moden dan Stephen Chow hanya akan muncul sebagai cameo sahaja dalam filem ini. Pasti peminat akan berasa sedikit kecewa akan perkhabaran ini.

Adakah anda teruja untuk menyaksikan filem ini di layar perak? Sementara itu, anda boleh baca review filem yang sedang hits di pawagam sekarang pada pautan di bawah ini.

Sonic The Hedgehog Karya Penuh Aksi Dan Tidak Mengecewakan

Birds Of Prey Karya Komedi Gelap Yang Penuh Warna-Warni


Stephen Chow Sahkan Sekuel ‘Kung Fu Hustle’ Sedang Dalam Perbincangan

Pastinya anda masih ingat akan filem Kung Fu Hustle yang pernah menawan jiwa anda pada satu masa dahulu dengan jalan cerita lucu dan padat dengan aksi. Kini, sekuel filem ini sedang dalam perancangan dan berita ini disahkan sendiri oleh tuan pengarah serta pelakon utama Kung Fu Hustle, Stephen Chow.

Walau bagaimanapun, Stephen Chow hanya akan muncul sebagai cameo sahaja dalam filem sekuel tersebut. Pastinya bagi anda peminat filem tersebut akan berasa sedikit kecewa dengan pengumuman tersebut.

Menurut Stephen Chow, filem Kung Fu Hustle akan memulakan pengambaran setelah sekuel filem Mermaid arahannya selesai.

Selepas 15 tahun, baru keluar sekuel untuk filem Stephen Chow ini. Jika Kung Fu Hustle pertama berlatarkan tahun 1940an, mungkinkah filem kedua ini akan berkisarkan kung fu di zaman moden pula? Namun, tarikh bila filem ini dijangka akan siap masih belum diumumkan. Anda teruja dengan berita ini?


Stephen Hawking Meninggal Dunia Di Usia 76 Tahun

Ahli fizik dan kosmologi yang terkenal dengan buku ‘A Brief History of Time’, Stephen Hawking meninggal dunia di usia 76 tahun, dan telah disahkan oleh ahli keluarganya di rumahnya di Cambridge pagi tadi.

Menurut kenyataan anak-anak beliau dalam agensi berita Press Association Britain, Lucy, Robert dan Tim, mereka amat bersedih atas kehilangan ayah mereka. Tambah mereka lagi, beliau merupakan seorang saintis yang hebat dan legasinya dalam bidang fizik akan kekal diingati pada masa akan datang.

Baca: Perkongsian Thesis Stephen Hawking Buatkan Laman Web University Cambridge Gagal Diakses

Organisasi, artis dan ilmuan dari seluruh dunia turut membuat ucapan takziah kepada Stephen Hawking menerusi laman Instagram, Twitter dan laman-laman sosial yang lain.

BREAKING: Stephen Hawking, the Nobel Prize-winning physicist who wrote 'A Brief History of Time,' has died at age 76. #stephenhawking #hawking #rip #physicist #space #universe #author #breaking #cambridge #england #worldnewstonight

A post shared by  ABC World News Tonight (@abcworldnewstonight) on Mar 13, 2018 at 9:08pm PDT

RIP #StephenHawking. Thanks for explaining the universe to us. #Genius #ScienceIsReal

A post shared by  Tom Morello (@tommorello) on Mar 13, 2018 at 10:03pm PDT

His passing has left an intellectual vacuum in his wake. But it's not empty. Think of it as a kind of vacuum energy permeating the fabric of spacetime that defies measure. Stephen Hawking, RIP 1942-2018. pic.twitter.com/nAanMySqkt

— Neil deGrasse Tyson (@neiltyson) March 14, 2018

Remembering Stephen Hawking, a renowned physicist and ambassador of science. His theories unlocked a universe of possibilities that we & the world are exploring. May you keep flying like superman in microgravity, as you said to astronauts on @Space_Station in 2014 pic.twitter.com/FeR4fd2zZ5

Sepanjang karier beliau dalam bidang fizik, beliau elah menerima pelbagai anugerah termasuklah Noble Prize. Ahli fizik ini juga terkenal dengan penemuan teori ‘Boundless Universe Theory’ yang percaya bahawa alam semesta sentiasa berkembang seiring dengan waktu. Teori tersebut ialah hasil penemuan beliau bersama Jim Hartle pada tahun 1983.

Sikap positif ilmuan yang mengalami Motor Neuron Disease tersebut tidak menggunakan keterbatasan fizikalnya untuk terus menyumbangkan ilmu dalam bidang sains harus dijadikan contoh kepada kita semua.


Perkongsian Thesis Stephen Hawking Buatkan Laman Web University Cambridge Gagal Diakses

Hampir separuh abad selepas anak muda yang digelar genius, Professor Hawking menyiapkan thesis bertajuk ‘Properties of expanding universes’, akhirnya thesis ini mula dilepaskan kepada umum secara percuma pada minggu ini oleh University of Cambridge.

Dikatakan selepas thesis Stephen Hawking ini dibuka kepada umum, laman web tersebut menerima lebih 60,000 pengguna yang membaca dan memuat turun secara serentak. Jumlah yang agak mengejutkan pihak universiti tersebut memandangkan mereka cuma menerima kurang daripada 100 pengunjung setiap bulan.

Sebelum ini pengguna masih berpeluang untuk membaca perkongsian ini cumanya thesis ini ditawarkan di perpustakaan University of Cambridge. Bagi perkongsian digital, pengguna perlu membayar sebanyak $65 (~RM275.21).

Melihat kepada apa yang berlaku pada laman web University of Cambridge, jelas masih ramai diluar sana yang dahagakan ilmu lebih-lebih lagi dalam bidang yang kompleks seperti yang dikongsikan oleh Stephen Hawking. Setakat ini laman web University of Cambridge berjaya diakses semula beberapa jam selepas perkongsian dimuat naik.


‘Stepwells Of India’ Khazanah Agung Yang Semakin Lenyap

Selain daripada Iran, bagi saya India juga tidak kalah memiliki tinggalan sejarah senibina yang mengagumkan. Buat anda yang merancang ke India, tempat ini mungkin boleh dimasukkan dalam senarai bakul anda nanti. Tetapi sebelum itu elok anda baca tips ringkas sebagai persedian sebelum ke India.

Baca: 30 Cabaran Yang Bakal Anda Lalui Apabila Travel Di India

Pernah tak anda lihat penapungan air  atau perigi bawah tanah? Biasanya ia berbentuk tuib bulat bukan? Setelah melihat yang ini, saya percaya anda pasti terpegun dengan tempat penapungan air stepwells yang terletak di India ini.

Inilah Stepwells Of India, tempat penapungan air paling besar dalam sejarah yang pernah saya tahu. Ia memang sengaja direka berbentuk unik dan di bawah tanah. Fungsinya tidak lain tidak bukan adalah sebagai tempat yang digunakan untuk menyimpan air iaitu sekitar tahun 2-4 Masihi dahulu. Paling mengujakan, ia dibina dalam reka bentuk yang luar biasa dan cantik sekali.

Tidak hairanlah jika anda juga turut mengaguminya, cerita yang sama terjadi pada Victoria Lautman, seorang wartawan berasal dari Chicago 30 pada tahun dahulu. Kesan daripada keunikkan senibinanya, Victoria Lautman menghabiskan masanya selama 4 tahun untuk mejelajahi tempat bersejarah ini.

Beliau mengakui, tempat ini mempunyai daya tarikan yang unik, misteri, penuh bersejarah dah sungguh luar biasa. Melihat daripada reka bentuknya secara visual sahaja sudah cukup membuat sesiapa sahaja terpegun. Dilihat secara kasar, beberapa bahagian memiliki dinding yang sangat rendah tetapi ketika melihat ke atas ada tanah terbuka seakan menjerumuskan lebih dalam hingga enam tingkat.

Sayangnya, tempat ini semakin lama dibiarkan seakan-akan semakin mati. Sebahagian daripada kawasan ini masih digunakan sebagai tempat menjalani aktiviti ritual dan doa oleh masyarakat setempat. Sebahagian yang lain pula terbiar kering dimakan usia yang berabad lamanya.

Namun begitu, tempat bersejarah ini sempat didokumentari dan dibukukan dalam naskah berjudul ‘The Vanishing Stepwells Of India”. Antara catatan Victoria Lautman ” Ia sangat membingungkan, subversif dan dalam masa yang sama sungguh indah. Itulah makna sempurna bagi saya’.

Baca juga: Jambatan Membelah Tasik Di Belanda Ini Diinspirasikan Daripada Kisah Nabi Musa


Arkitek Bina Stesen Keretapi Daripada Kontena Terpakai Dan Ia Kelihatan Cool Giler!

Sekarang memang trend orang ramai menggunakan kontena yang diubah suai menjadi rumah, hotel, kedai kopi dan pejabat. Tapi lain pula di Belanda apabila firma arkitek NL mengubah suai stesen keretapi Barneveld Noord daripada tempat menunggu yang ringkas kepada sebuah ruang kontemporari pelbagai guna.

Memandangkan stesen itu hanya sementara, arkitek arkitek itu membinanya daripada kontena untuk memudahkan pemasangan dan ubah suai. Di dalam stesen ini ada bilik menunggu yang selesa, tandas, garaj membaiki basikal dan sebuah kedai kopi. Very nice!

LIKE dan FOLLOW Vocket di Facebook serta Instagram


Rupanya 1 Dari 23 Stesen Keretapi Tercantik Di Dunia Ada Di Malaysia

Jika melawat sesebuah negara, tidak lengkap jika tidak bergambar di stesen ketibaannya, tak kisah lah sama ada di lapangan terbangnya, stesen bas atau stesen keretapi.

Dan jika dilihat di kebanyakan negara, stesen kenderaan awam mereka juga turut dijadikan salah satu mercu tanda atau identiti budaya dan pemikiran sama ada pemimpin mahupun masyarakat setempat.

Kali ini kami bawakan 23 stesen keretapi yang memiliki seni bina menarik dan unik dari serata dunia.

Siap sepenuhnya pada tahun 1952, Joseph Stalin hanya sempat melihat stesen keretapi ini setahun sebelum beliau meninggal dunia. Stesen Metro bawah tanah di Moscow ini ditunjangi 68 tiang yang diperbuat dari marble granit berwarna kuning. Warna kuning di bahagian bumbung menjadikan subway ini bagaikan hidup dan dihiasi indah dengan ukiran mural bagi memperingati kemenangan pahlawan Rusia dalam peperangan.

Sedekad kemudian, 2 mural Stalin telah dialihkan dari tiang ini. Begitu juga dengan mural-mural lain.

Dibuka pada tahun 1864, kompleks Beaux Arts yang terletak di Paris 10th Arrondissement merupakan salah satu dari stesen keretapi tertua di dunia. Malah stesen ini juga antara yang tersibuk dan cantik senibinanya. 23 patung wanita menghiasi bahagian luar bangunan mewakili destinasi yang dihubungkan ke stesen ini.

Bahagian dalam stesen ini menerima cahaya terus dari luar hasil dari binaan tingkap yang luas dan bumbung kaca serta gabungan besi tuang yang menyokong bahagian bumbung menggambarkan kejayaan gabungan seni bina dan teknologi kejuruteraan.

Bangunan bersejarah milik KTM ini sebenarnya adalah hasil rekaan Arthur Benison Hubback, seorang arkitek British. Dibuka pada tahun 1910, stesen keretapi ini kini digunakan sebagai stesen hentian komuter. Ciri-ciri seni bina campuran Anglo-Asian terserlah pada rekaan bangunan ini menjadikan stesen ini antara lokasi  menarik untuk diabadikan sebagai gambar kenang-kenangan jika anda berkunjung ke Kuala Lumpur.

4. Rotterdam Centraal Station, Rotterdam, Netherlands

Seperti bandar-bandar yang lebih tua dengan stesen kereta api yang ketinggalan zaman, Rotterdam memerlukan hab kereta api di tengah pusat bandarnya untuk menampung lebih ramai penumpang serta fasiliti untuk keretapi berkelajuan tinggi. Daripada memelihara terminal tidak menarik yang dibina pada tahun 1957, sepasukan firma arkitek telah ditauliahkan untuk membina sebuah kompleks baru yang dibuka pada Mac 2014. Apa yang menarik tentang stesen keretapi dengan reka bentuk moden ini adalah penggunaan 130,000 sel solar di seluruh bahagian bumbungnya yang berbentuk boomerang, menjadikan ia projek berbumbung solar terbesar di Eropah.

Apabila stesen yang dibina pada tahun 1898 ini melalui proses ubah suai pada tahun 2005, penerimaan awal masyarakt di sini adalah berbagai.

Bumbung stesen ditukar kepada bumbung kaca dan gerbang berbentuk gendang besar didirikan di bahagian depan stesen menarik perhatian para pelawat. Walau bagaimanapun, tarikan terbaru ini tidak sedikit pun menjejaskan tarikan sedia ada di sini antaranya lorong geisha dan perkampungan samurai.

Senibina menarik ini siap sepenuhnya pada tahun 1907 merupakan kompleks pertama yang dibina di negara ini dengan menggunakan batu batan dari jenis Bethel, Vermont dan granit putih yang terbukti tahan lasak dan bersinar. Stesen ini memiliki 2 hub dibawah 1 bumbung yang menjadikannya antara hentian utama di negara ini.

Seni bina stesen ini adalah dari ilham Daniel H. Burnham dengan mengambil inspirasi dari seni bina Rom.

7. Stesen Keretapi CFM, Maputo, Mozambique

Kubah stesen ini menjadi antara mercu tanda di negara yang tidak banyak memiliki bangunan tinggi ini. Seni bina stesen yang siap pada tahun 916 ini adalah hasil idea Alfredo Augusto Lisboa de Lima, Mário Veiga dan Ferreira da Costa, adaptasi dari Praça dos Trabalhadores (Workers’ Square). Ciri senibina nya yang seperti kepala keretapi berwap dan grill dari besi tempa menjadikan stesen ini kelihatan klasik.

Senibina stesen penuh sejarah ini direka oleh arkitek Lewis Cubitt, siap pada tahun 1852. Pada ketika itu, binaan dengan bumbung kaca di stesen ini beserta 2 landasan kereta api adalah sesuatu yang canggih pada zamannya. Seiring dengan peredaran masa dan bertambahnya jumlah penggunaan keretapi, dari 2 platform stesen ini telah dibesarkan menjadi 14 trek.

Projek penambahbaikan dan ubah suai kemudiannya dilakukan dan ia memakan masa selama 15 tahun, berjaya disiap sepenuhnya sebelum Sukan Olimpik 2012 yang berlangsung di Britain.

9. Stesen Keretapi Liège-Guillemins, Liège, Belgium

Arkitek Sepanyol Santiago Calatrava menjadikan seni bina stesen ini sebagai  jelmaan semula menggantikan struktur Beaux Arts yang dibina pada tahun 1958. Binaan versi baru ini menggunakan keluli, kaca, dan konkrit dan ia siap sepenuhnya pada tahun 2009.

Stesen asal Atocha yang dibina pada tahun 1851 ini telah musnah dalam satu kebakaran dan digantikan dengan binaan baru pada tahun 1892. Atocha menjadi stesen utama di Sepanyol hinggalah pada tahun 1992 ruang legar utama stesen ini ditukar kepada 1 ekar taman tropika.

11. Chhatrapati Shivaji Terminus, Mumbai, India

Dahulunya dikenali sebagai Victoria Terminus Station, Chhatrapati Shivaji Terminus adalah hasil cantuman seni bina ala gothic dari Victorian Italian dan seni arkitek tradisional India. Pembinaan stesen keretapi ini mengambil masa selama 10 tahun dengan menggunakan tenaga buruh yang ramai dan akhirnya siap sepenuhnya pada tahun 1888.

Stesen ini telah diwartakan sebagai Tapak Warisan Dunia oleh Unesco kerana keunikan senibinanya.

Merupakan stesen ke 2 terbesar di Itali selepas Rome’s Stazione Termini, stesen ini telah dibuka pada tahun 1931. Reka bentuk asal stesen ini mengambil inspirasi dari seni bina Beaux Arts di Washington DC.

Tetapi apabila Mussolini mengambil alih kuasa pemerintahan, beliau mengarahkan ubah suai dilakukan agar ciri-ciri seni bina Art Nouveau dan Art Deco dimasukkan ke dalam reka bentuk sedia ada. Hasilnya adalah stesen keretapi seluas 118,000 kaki persegi ini menjadi seni bina menakjubkan dihiasi marmar, ukiran batu dan 5 bumbung bersambung dari besi tempa dan kaca.

13. São Bento Railway Station, Porto, Portugal

Arkitek José Marques da Silva menjadikan kota Paris sebagai inspirasi sewaktu mereka bentuk bahagian depan dan bumbung bangunan ini yang dibuka pada tahun 1916 di bandar ke 2 terbesar di Portugal ini.

Bahagian tengah Stesen Kereta Api São Bento ini telah dicipta oleh pelukis Jorge Colaço. Ia meliputi dinding atrium dengan menggambarkan sejarah Portugal . Walaupun Colaço sering bekerja pada kanvas, teknik yang digunakan di sini melibatkan 20,000 jubin dari jenis kaca seramik . Pelukis ini mengambil masa selama 11 tahun untuk menyiapkan mural ini.

Seni bina asal The Grand Central telah dibina oleh hartawan pengangkutan Cornelius Vanderbilt pada tahun 1871, tetapi kemudiannya bangunan asal ini telah dirobohkan pada tahun 1903. Binaan ke 2 siap pada tahun 1913. Terkenal dengan ruang legar yang luas dihiasi dengan tangga marmar yang elegan di kedua-dua hujungnya.

15. Hungerburg Station, Innsbruck, Austria (Hybrid Funicular)

Arkitek Zaha Hadid pertama kali mencipta nama beliau di rantau Innsbruck Austria pad tahun 2002 dengan mereka cipta menara lompat ski Bergisel. Kemudiannya beliau kembali dengan reka bentuk garis funikular ini untuk stesen keretapi kabel Nordpark. 4 stesen dibina bagi menggantikan stesen trem berusia 100 tahun. Gambar di atas adalah pemandangan Stesen Hungerburg, stesen yang telah disiapkan pada tahun 2007.

Merupakan lokasi penghubung antara Istanbul ke Eropah, stesen Sirkeci yang memiliki seni bina mengagumkan ini adalah hasil kombinasi inspirasi seni bina Art Nouveau Perancis dan nilai estetika Uthmaniyyah. Ketika dibuka pada tahun 1890 ia dianggap senibina moden untuk zamannya. Stesen ini menggunkan 300 lampu gas dan dapur jubin yang diimport dari Austria.

Stesen yang berdiri di kaki Selat Bosporus ini diperbuat dari batu bata di bahagian hadapan bangunan, menara jam dan tingkap kaca berwarna. Merupkan perhentian utama Orient Express, keretapi yang menghubungkan Paris Gare de l’Est ke Turki yang mengambil masa perjalanan selama 80 jam. Walaubagaimana pun perkhidmatan Orient Express ini dihentikan pada tahun 1977.

17. Antwerpen-Centraal Station, Antwerp, Belgium

Ruang menunggu di stesen ini yang siap sepenuhnya pada tahun 1905 di hias mewah dengan lebih dari 20 jenis marmar. Ditambah dengan tingkap tinggi dan bumbung berkaca melengkung menjadikan seni bina stensen ini kelihatan mewah.

Kerja-kerja membaik pulih stesen ini pada tahun 2009 menjadikan ia kembali kelihatan menarik dan klasik.

18. Haydarpaşa Railway Station, Istanbul

Meski pun kurang terkenal berbanding stesen Sirkeci di Istanbul, Haydarpaşa tapi tidak kurang hebat dari segi binaannya serta mempunyai kelebihan dari segi lokasinya yang dibina di atas tanah yang ditebus guna diSela t Bosporus, menjadikan stesen ini dikelilingi air dari 3 sudut. Reka bentuk neoklasik bangunan ini adalah hasil sentuhan arkitek Jerman Otto Ritter dan Helmut Conu, telah dirasmikan pada tahun 1909 pada hari keputeraan Sultan Mehmed V yang memerintah ketika itu.

Walaupun Haydarpaşa ditutup pada tahun 2012 bagi tujuan pemulihan dan pembangunan keretapi berkelajuan tinggi, ia masih kelihatan mengagumkan jika dilihat daru bahagian luar terutama jika anda sedang melihatnya dari atas sebuah bot.

LIKE dan FOLLOW Vocket di Facebook serta Instagram


Stesen Minyak Bergerak Petronas ROVR Bantu Penduduk Daerah Lipis

Kejadian banjir teruk yang telah melanda di kawasan Pahang telah menyebabkan lima stesen minyak di bandar Kuala Lipis gagal beroperasi seperti biasa kerana ditenggelami air.

Kementerian Perdagangan Dalam Negeri dan Hal Ehwal Pengguna (KPDNHEP) telah berkerjasama dengan Petronas dan Pejabat Daerah Lipis untuk menyediakan sebuah lori tangki minyak mudah alih, Petronas ROVR bagi membantu mangsa banjir mendapatkan bekalan minyak.

Petronas ROVR mula diperkenalkan di Malaysia pada Jun 2019 yang lalu. Lori tangki minyak mudah alih ini mampu memuatkan sebanyak 4,000 liter minyak manakala model saiz besar boleh memuatkan sebanyak 11,000 liter minyak.

Tambah KPDNHEP lagi, pihak mereka sedang berbincang dengan PETRONAS untuk memperluaskan lagi perkhidmatan ‘stesen minyak bergerak’ ini di kawasan dan negeri lain yang terjejas akibat banjir.

Semoga lebih banyak lagi lori Petronas ROVR boleh beroperasi pada kawasan dan negeri lain bagi memudahkan orang ramai mendapatkan minyak kenderaan dan mengurangkan risiko ketika meredah air banjir.

Tahukah anda perbuatan membawa kenderaan mengharungi banjir boleh menyebabkan kerosakkan pada kenderaan? Baca pautan dibawah untuk tahu lebih lanjut mengenai perkara ini.

Ini Sebab Mengapa Anda Tidak Digalakkan Untuk Redah Air Banjir

‘Nasib Baik Ada Hilux’ – Permaisuri Agong Kongsi Gambar Turun Padang Bantu Rakyat Dilanda Banjir

Hanya Bumbung Sayup Kelihatan, Siti Nurhaliza Sebak Lihat Sekolah Lama Dilanda Banjir

Sempat Masak Maggi Dalam Lori Ketika Banjir, Aksi Lelaki Ini Buat Ramai Terhibur

Kesian Dan Lucu, Netizen Kagum Lihat Usaha Pemuda Ini Hasilkan ‘Home Office’ Dalam Banjir


Stesen Minyak Mungkin Beroperasi Cuma 18 Jam Bermula Januari 2019

Nampaknya para pengguna perlu bersedia dan peka dengan perubahan yang bakal dibuat dimana stesen minyak seluruh Malaysia bakal beroperasi 18 jam sehari berbanding 24 jam.

Cadangan ini dibuat oleh pemilik stesen minyak sebagai langkah untuk mengurangkan kerugian yang bakal diserap melalui penurunan minyak menjelang 1 Januari ini oleh pihak kerajaan.

Selain itu, cadangan ini yang diketuai oleh Datuk Khairul Annuar Abdul Aziz mengatakan pengurangan waktu beroperasi ini membolehkan mereka mengurangkan kos pembayaran gaji minima yang ditetapkan kerajaan. Tambahnya lagi, pihak pemilik stesen minyak rata-rata menolak cadangan apungan minyak secara minggu yang bakal dibuat.

Difahamkan kaedah yang dibuat ini bukan sahaja membuatkan mereka menanggung kerugian malah mereka gagal untuk mengawal penerimaan stok yang ditetapkan rangkaian stesen minyak yang ditetapkan.

Selain itu, pihak pemilik stesen turut memohon pihak kerajaan untuk meningkatkan jumlah komisen yang diterima melalui penjualan diesel dan petrol daripada RM0.12 kepada RM0.15 per litre. Berdasarkan laporan difahamkan sebanyak 50 stesen minyak telah ditutup sepanjang tahun 2017 berikutan kegagalan untuk memperoleh keuntungan berdasarkan sistem yang diimplementasi.

Setakat ini keputusan untuk mengurangkan waktu operasi ini masih belum mendapatkan kata putus. Sama-sama kita nantikan jawapan balas daripada pihak kerajaan.

#RealDeal. Nak dapatkan handphone power 8GB RAM + 128GB Storage? Jom tonton video ini.


Akon Bakal Bangunkan Bandar Pintar Persis Wakanda Di Senegal

Nampaknya Wakanda tidak lagi fantasi dan bakal menjadi realiti tidak lama lagi. Itulah yang cuba direalisasikan oleh penyanyi yang terkenal dengan lagu Lonely, Akon.

Akon tiga hari lalu telah menandatangani perjanjian untuk membangunkan ‘Akon City’ di Senegal. Perkara berkenaan turut disahkan oleh Akon di akaun Twitter miliknya.

Just finalized the agreement for AKON CITY in Senegal. Looking forward to hosting you there in the future pic.twitter.com/dsoYpmjnpf

Everyone is speculating whether @Akon City is the development taking place as Diamniadio Lake City in Senegal.

— Black And Urban (@BlackAndUrban_) January 13, 2020

Paling menarik, bandar dengan keluasan 2,000 ekar ini turut akan menggunakan mata wang sendiri iaitu Akoin, mata wang kripto yang turut diilhamkan oleh Akon sebelum ini.

Akon pada tahun 2018 berkata blockchain adalah jawapan untuk pembangunan benua Afrika. Akon City dilihat sebagai salah satu cara untuk membangunkan Senegal serta meningkatkan ekonomi negara berkenaan.

Tetapi menurut Akon, beliau tidak mahu menjadi pelopor untuk teknologi berkenaan. “Saya yang hasilkan konsep ini dan dari segi teknologi, saya berikan para ‘geek’ untuk fikirkan caranya,” kata Akon.

Akoin dikhabarkan boleh beroperasi di 54 negara Afrika dan sekiranya semua berjalan lancar, dompet digital untuk Akoin akan mula beroperasi Februari tahun ini.

Adakah anda rasa bandar ini akan berjaya? Mata wang kripto ini walaupun mampu memberi pulangan yang hebat, ia tetap mempunyai risiko yang tinggi. Mata wang kripto Quadrigo ini adalah salah satu contohnya.

RM560.54 Juta Beku Selepas Pemilik Kriptowang ‘Quadrigo’ Meninggal Dunia

Akon Umum Nama Kriptowang Miliknya Sebagai ‘Akoin’


Stesen Shibuya Tokyo Dihiaskan Dengan Karya ‘Anime’

Ini merupakan satu kelainan apabila Kodansha dan Shueisha meletakkan karya mereka di Stesen Shibuya Tokyo. Untuk pengetahuan anda, Kodansha dan Shueisha yang menerbitkan Majalah Mingguan Shonen dan Shonen Jump terkenal dengan karya-karya anime yang menonjol dalam karakter manga.

Menariknya, karya yang dipamerkan di Stesen Shibuya Tokyo ini adalah sepanjang 30 meter pada dinding stesen tersebut. Karya tersebut menampil karakter-karater anime  seperti Naruto dan Sasuke dari Naruto, Levi dan Connie dari Attack on Titan, dan All Might dan Izuku dari My Hero Academia.

Bagi anda yang ingin melihat lukisan tersebut, anda boleh ke stesen Shibuya pada pintu masuk atau keluar 7A pada waktu terhad.


Michael Fassbender Tampil Sebagai Pengasas Apple Dalam Filem ‘Steve Jobs’

“Seorang pemuzik bermain dengan instrumen, manakala aku bermain dengan orkestra”. Itu antara dialog yang disebutkan dalam trailer Steve Jobs lakonan Michael Fassbender.

Jika dilihat apa yang ditunjukkan dalam trailer ini, tiada banyak babak yang penting melainkan Michael Fassbender sebagai pengasas Apple dari belakang sementara mahu menyampaikan keynote beliau.

Selain daripada itu ada beberapa watak utama lain seperti Steve Wozniak dilakonkan oleh Seth Rogen sebagai pengasas bersama Apple Inc.

Filem ini akan ditayangkan pada 9 Oktober 2015.

LIKE dan FOLLOW Vocket di Facebook serta Instagram


Pengasas Bersama Apple, Steve Wozniak Menjual Kesemua Bitcoin Miliknya

Sekiranya anda mengikuti perkembangan syarikat Apple sejak daripada dahulu lagi, pastinya anda cukup kenal dengan individu Steve Wozniak yang merupakan sidekick kepada Steve Jobs.

Untuk pengetahuan anda, Steve Wozniak merupakan individu yang bertanggungjawab membangunkan produk-produk awal keluaran Apple. Dipandang sebagai manusia yang penuh dengan penuh inovasi, Steve Wozniak baru-baru ini telah mengumumkan beliau telah menjual semua bitcoin miliknya.

Memegang nilai bitcoin yang banyak dikatakan membuatkan kehidupan beliau menjadi terikat berikutan perubahan harga yang tidak menentu. Memilih untuk menjual kesemua bitcoin miliknya sekaligus membuatkan beliau lebih bahagia.

Berdasarkan laporan, Steve Wozniak tidak mengumumkan jumlah bitcoin yang dijual namun mengetahui beliau mendapatkan 1 BTC pada kadar $700 (~RM2708.30) beberapa tahun yang lalu pastinya membolehkan beliau memperoleh keuntungan melebihi 15 kali ganda.

Dalam pada itu, Steve Wozniak masih lagi positif dengan perkembangn kripto wang serta berminat untuk mengetahui dengan lebih lanjut mengenai teknologi disebaliknya. Buat anda yang memilih untuk melabur dalam kripto wang, pastikan anda mempunyai pelan yang utuh sebelum mula melabur.


Steve Wozniak Co-Founder Apple Menerangkan Perbezaan Terbesar Antara Steve Jobs Dan Bill Gates

Ketika Hollywood sedang mendapatkan cerita persaingan di antara Steve Jobs dan Bill Gates, Steve Wozniak menyaksikan kisah itu terjadi di hadapan matanya sendiri.

Wozniak adalah pengasas bersama dan genius teknikal di belakang Apple. Dalam tugasnya, beliau adalah orang yang membawa visi Steve Jobs menjadi nyata. Sepanjang pembabitannya, beliau mengenali Jobs dan Gates dengan rapat dan menyaksikan bagaimana Apple dan Microsoft bergabung tenaga dan menjadi pesaing.

Steve Wozniak menjelaskan tentang perbezaan Jobs dan Gates dalam temu bual untuk rancangan saluran National Geographic, American Genius:

“Steve Jobs [mempunyai] visi futuristik yang terkehadapan, hampir menyerupai sains fiksyen, ‘Hidup boleh jadi begini,’ tetapi Bill Gates mempunyai keupayaan pelaksanaan untuk membina perkara-perkara yang diperlukan sekarang, untuk membina syarikat sekarang, membuat keuntungan sekarang, dalam jangka masa pendek,” jelas Wozniak. “Saya fikir itu adalah perbezaan terbesar di antara mereka berdua.”

Wozniak berkata, walaupun Jobs mungkin lebih terkenal sebagai watak penting dalam kisah kebangkitan komputer peribadi, Gates adalah orang yang benar-benar memahami bagaimana untuk membuat wang.

“Anda memerlukan wawasan seperti yang Steve Jobs ada, tetapi wawasan itu tidak akan ke mana-mana sekiranya anda terus membina produk sebelum ianya kos efektif dengan apa yang ia mampu lakukan, sebelum ianya mampu memberikan pulangan kepada pelaburan yang dilakukan,” kata beliau lagi.

Ketahui lebih lanjut tentang siri “American Genius: Jobs vs. Gates” di sini.

BACA: Buku Ini Banyak Mempengaruhi Gaya Pemikiran Steve Jobs

BACA Lagi: Bill Gates Membuat 15 Ramalan Pada Tahun 1999 Dan Ketepatannya ‘Menakutkan’


Bagaimana Steve Wozniak Gunakan ‘Motivasi Palsu’ Untuk Siapkan Apple II Lebih Cepat

Pada tahun 1977, terdapat 3 pemain utama dalam industri komputer peribadi (PC):

1. Commodore PET
2. Radio Shack TRS-80
3. Apple II

Pada waktu itu, ketiga-tiga model PC ini menggunakan “tape drive” untuk menyimpan software. (Kepada generasi muda, sila Wiki “tape drive” untuk lebih faham, sebab aku sendiri tak cukup tua untuk guna tape drive di PC).

Walaupun Apple II menawarkan kelajuan paling tinggi untuk baca tape drive ni (berbanding PC lain), kadar sensitiviti pun meningkat.
Software dalam Apple II mudah crash.

Tidak cukup dengan kekurangan itu, harga Apple II lebih mahal 2 kali ganda berbanding pesaing. Apple II lebih mahal kerana dia satu-satunya PC yang menyediakan grafik berwarna. Tetapi grafik berwarna tidak mewajarkan kenapa harga mereka perlu jadi 2 kali ganda lebih mahal, sudahlah software selalu crash.

Bukan sahaja pengguna tertekan dengan masalah software selalu crash ini, tetapi Mike Markkula – pelabur pertama Apple – sudah tidak tahan lagi apabila dia susah hendak membuat kira-kira bisnes menggunakan Apple II.

Mike menyuruh Steve Wozniak (Woz) – co-founder Apple – agar mereka bentuk “floppy drive” untuk Apple II.

Zaman itu floppy drive merupakan teknologi baru yang agak rumit. Floppy drive macam dalam gambar ini – Wiki untuk tahu lebih lanjut).

Apabila sesuatu benda itu sukar, teknologi baru pula, kena ada motivasi untuk buat.

Seperti yang Woz cerita dalam buku dia iWoz… dia gunakan motivasi palsu atau “fake motivation”.

Woz kata kepada Mike, “Kalau aku berjaya siapkan floppy drive untuk Apple II, boleh tak aku ke CES (Consumer Electronic Show) di Las Vegas?”.

Inilah ‘fake motivation’ untuk Woz siapkan floppy drive untuk Apple II.

Emmm… Sebab apa Woz panggil benda ni “fake motivation”?

Woz kata, fake sebab dia kan co-founder Apple. Kalau dia nak pergi mana-mana pun, dia sebenarnya tak perlu minta kebenaran sesiapa pun.

Saham dia sama banyak dengan Steve Jobs pada waktu itu (lebih banyak daripada saham Mike).

Disebabkan fake motivation ini Woz berjaya siapkan floppy drive untuk Apple II. Siap buka booth di CES untuk showcase Apple II dengan floppy drive ini.

Selepas tu orang dah tak tengok Commodore PET dan Radio Shack TRS-80.

Jualan Apple II melonjak dan Apple jadi kaya raya sejak dari hari itu.

Jadi, selepas habis baca buku iWoz tu aku recap balik apa benda baru aku dapat belajar. Banyak.

Tetapi “fake motivation” ini paling menarik dan paling mudah nak cuba sendiri.

Sebelum aku cerita macam mana aku cuba sendiri fake motivation ni, jom tengok pengajaran daripada cerita floppy drive Apple II ini:

1. Mike Markkula yakin dengan produk syarikat dia sendiri (dia sendiri guna Apple II untuk buat kira-kira dalam bisnes).

2. Mike Markkula buat kira-kira dalam bisnes walaupun waktu tu Apple masih kecil – kira-kira bisnes sangat penting tak kira besar mana bisnes.

3. Floppy drive sebenarnya bukanlah dalam perancangan untuk tingkatkan jualan Apple II pun, cuma nak selesaikan masalah Mike Markkula sahaja. Tetapi perancangan Allah lebih hebat.

Ok, macam mana aku cuba sendiri “fake motivation”?

Selepas habis baca buku iWoz dalam masa yang singkat, nafsu nak membaca tu masih ada.

Jadi aku buka balik beg plastik Big Bad Wolf cari buku lain untuk dibaca.

Buku pertama buku yang aku rasa mudah untuk dibaca dan buku kedua buku yang aku rasa bincangkan idea yang menarik.

Kemudian aku buat ultimatum di bawah ni sebagai fake motivation:

“Selagi tak habis baca buku pertama, aku tak boleh buka pun buku kedua yang menarik tu”.

Sebab apa fake? Sebab buku kedua tu aku beli, suka hatilah aku nak baca sebelum habis buku pertama pun.

Trik untuk fake motivation ni, benda yang kita ‘paksa’ diri kita buat tu mestilah benda yang kita suka.

Macam Woz, dia memang suka engineered floppy drive , cuma perlukan sedikit tolakan untuk siapkan dengan cepat.

Macam aku pula, aku memang suka buku pertama tu, cuma jarang la aku berjaya habiskan satu buku dalam masa kurang daripada 2 hari.

Tetapi bila guna fake motivation ni, aku berjaya habiskan buku pertama dalam masa tak sampai 2 hari, dan rasa makin teruja nak baca buku kedua.

Jadi korang boleh cuba fake motivation ini.

Kalau agak-agak tak boleh nak disiplinkan diri, minta bantuan ahli keluarga untuk jadi ‘Mike Markkula’ korang.


‘Stixfresh’ Pelekat Hebat Dari Malaysia Yang Kini Popular Di Amerika Syarikat

Siapa kata produk buatan Malaysia tidak mampu menembusi pasaran antarabangsa? Buktinya satu syarikat yang bertapak di Senawang, Negeri Sembilan telah mencipta satu produk yang membantu mengekalkan kesegaran buah dan kini semakin terkenal di Amerika Syarikat iaitu Stixfresh.

Zhafri Zainudin bekerjasama dengan Moody Soliman dan Steve Hulteng untuk mencipta pelekat Stixfresh yang mampu memperlahankan proses ‘penuaan’ buah-buahan. Menariknya, pelekat tersebut boleh dimakan sekali bersama buah tersebut kerana diperbuat daripada campuran lilin lebah. Hasil kajian dan penyelidikan mendapati kesegaran buah dapat dipanjangkan sehingga 14 hari dengan pelekat Stixfresh.

These edible stickers help your food last longer pic.twitter.com/iUxJ20bLk3

— NowThis (@nowthisnews) December 8, 2018

Zhafri Zainudin berkata beliau mula mendapat idea untuk menghasilkan produk ini apabila mendengar keluhan rakannya yang mengusahakan gerai buah-buahan sering berhadapan dengan kerugian akibat buah-buahan yang cepat membusuk.

Menurut laporan, Stixfresh akan berusaha untuk menyediakan pelekat untuk membantu mengekalkan kesegaran pada buah beri dan sayur-sayuran pula selepas ini. Mungkin ramai yang masih belum tahu tentang pelekat magik ini dan sedikit masa lagi, pasti akan digunakan dengan lebih meluas di seluruh dunia. Tahniah Stixfresh!


Stok Roti ‘Sold Out’ Di Semua Kedai, Gardenia Akui Tidak Dapat Tambah Bekalan Di Pasaran

Selain nasi, roti juga merupakan makanan ruji rakyat Malaysia. Lagi-lagi saat Perintah Kawalan Pergerakan dilaksanakan, pastinya ramai di rumah asyik ingin makan sahaja dan cuba resipi berbeza setiap hari.

Berikutan itu, roti habis terjual hampir di semua kedai dan pasaraya sehingga menyebabkan netizen tercari-cari kedai yang memiliki stok jual roti terutama sekali roti berjenama Gardenia.

Menurut satu kenyataan, syarikat Gardenia Bakeries (KL) Sdn Bhd iaitu pengeluar roti Gardenia di Malaysia telah maklumkan bahawa tidak dapat menambah bekalan produknya di pasaran.

Difahamkan, pengeluaran roti di kilang-kilang Gardenia kini telah sampai ke tahap maksimum. Malah, pihak Gardenia tidak dapat menambah bekalan produk di pasaran tetapi masih akan terus menghasilkan roti dan produk-produk lain setiap hari.

Terkini, pihak Gardenia mengatakan bahawa pengeluaran produknya akan dilakukan seperti biasa. Malah, syarikat tersebut akan berusaha untuk meningkatkan pengeluaran bagi memenuhi keperluan pengguna.

Sebut tentang roti, tahukah anda bahawa seorang pengguna Twitter telah mencipta fenomena roti coklat, myNEWS namakan roti tersebut sempena namanya.

Cipta Fenomena Roti Coklat, myNEWS Namakan Roti Samad Sempena Lelaki Ini

Ini Resipi Ringkas Puding Roti Sos Kastard Lemak Berkrim Yang Anda Boleh Cuba

Resipi Mudah Buat Pizza Daripada Roti Gardenia


Anda Pasti Sangat Cemburu Dengan Stroller Batmobile Ini

Sebagai orang dewasa dan lelaki yang meminati superhero Batman, kami sangat cemburu dengan rekaan Tumbler Batmobile stroller untuk bayi ini yang diinspirasikan daripada trilogi Dark Knight Christopher Nolan.

Ibu bapa yang perlu mengurus anak-anak kecil mereka pasti sedikit kecewa kerana stroller Batmobile ini tidak boleh dilipat dan mustahil untuk muat dalam bonet kereta. Tapi, ia tidak menjadikan rekaan ini kurang menyengat. Tambahan, siapa yang tidak sanggup turunkan tempat duduk belakang untuk memasukkan stroller ini dan menolak stroller awesome ini di sekitar kompleks membeli-belah pada waktu petang?


Stoned & Co x Honor 9X Edisi Terhad Bakal Dijual Esok Pada Harga RM999

Kali ini, Honor berkolaborasi dengan jenama fesyen Stoned & Co tampil dengan rekaan cukup eye-catching pasti menarik minat ramai orang. Sebelum ini, Honor telah perkenalkan Honor 9X dan kini hadir dengan Honor 9X edisi khas Stoned & Co.

Dapat dilihat Honor 9X edisi ini tampil dengan rekaan khas daripada Stoned & Co pada kotak dan juga telefon pintar. Walaupun Honor 9X edisi khas ini kolaborasi dengan Stoned & Co, tetapi harga telefon pintar ini kekal sama dengan model Honor 9X yang biasa iaitu RM999 sahaja.

Adalah diingatkan bahawa Honor 9X edisi khas ini akan hadir dalam kuantiti yang terhad. Rugi jika anda tidak rebut peluang untuk dapatkan model yang cukup istimewa ini kerana hanya 200 unit yang tersedia dimana 100 unit di sini, manakala 100 unit lagi di Honor Experience Store, Sunway Pyramid.

Apa kata anda gayakan Honor 9X edisi terhad ini dengan Honor MagicWatch 2 yang pastinya akan membuatkan anda kelihatan bergaya. Honor MagicWatch 2 adalah jam tangan pintar terbaharu yang menawarkan bateri hayat sehingga 14 hari.

Difahamkan, ia memiliki storan dalaman sebanyak 4GB dan juga dilengkapi dengan Bluetooth, GPS serta kalis air. Bagi model ini, ia dikuasakan oleh cip Kirin A1 dan berfungsi sebagai alat kesihatan dengan 15 mod kecergasan.

Harga bagi jam tangan ini adalah RM699 sahaja. Untuk pengetahuan anda, telefon pintar edisi terhad dan jam tangan pintar ini boleh didapati di pasaran secara rasmi esok.

Jika anda ingin beli jam tangan pintar tersebut, anda boleh dapatkan di laman rasmi HONOR, kedai fizikal HONOR Experience Store, dan juga di Shopee. Malah, anda boleh layari laman sesawang ini untuk dapatkan maklumat lanjut tentang produk ‘awesome’ ini.

Produk daripada Honor memang memiliki keupayaan yang luar biasa dan harganya memang mampu milik. Tidak percaya? Klik pautan di bawah untuk ketahui lebih lanjut.

Lihat Keupayaan ‘Quad Camera’ Honor 20 Pro Yang Menakjubkan

Vocket Cerita: Honor 20 Pro, Menyelesaikan Kerja Anda

Ini Tip Ambil Gambar Ketika Melancong Untuk ‘Beginner’


Strain Mirip COVID-19 Sebenarnya Telah Ditemui Oleh Saintis China Pada Tahun 2013

Strain yang sangat mirip dengan COVID-19 telah ditemui oleh para saintis di China pada tahun 2013, di sebuah lombong yang ditinggalkan. Strain ini mempunyai persamaan sebanyak 96.2 % dengan wabak COVID-19 yang telah membunuh lebih 500,000 orang diseluruh dunia.

Dr. Shi Zhengli telah bertanggungjawab menjalankan kajian mengenai sampel strain ini yang diberi nama RaTG13 dan diperoleh dari kelawar. Penemuan strain yang sangat mirip dengan COVID-19 ini dilaporkan sebagai satu penemuan yang besar dalam mencari bagaimana wabak ini bermula.

Dalam laporan yang ditulis oleh The Sunday Times dan kemudiannya dilaporkan oleh The Sun, strain yang diambil dari kelawar dan tikus ini telah disimpan selama bertahun-tahun di Wuhan Virology Institute, China.

Strain ini dijumpai setelah 6 lelaki pada tahun 2012 mengalami demam, batuk dan radang paru-paru. Separuh daripadanya mempunyai gejala teruk setelah mereka berhenti bekerja.

Laporan itu menyebut bagaimana 4 dari 6 lelaki diuji positif dengan wabak coronavirus, manakala 2 lagi lelaki telah mati sebelum sempat diperiksa.

Dr Shi Zhengli yang berpangkalan di Institut Virologi Wuhan, pada bulan Februari telah menulis makalah akademik mengenai virus corona jenis baru. Bagaimanapun, salah seorang rakan lama Dr. Shi menuduh maklumat mengenai sampel RaTG13 itu tidak dikongsi.

Laporan ini datang setelah Presiden AS Donald Trump pada bulan April lalu telah menuduh bahawa COVID-19 berasal dari Wuhan Virology Institute. Dia menambah bahawa pihak berkuasa AS akan mencari dari mana permulaan wabak ini bermula sambil menyatakan “Terdapat banyak teori dan hanya China boleh memberitahu kita,” kata Trump.

Presiden AS ke-45 juga mengumumkan pada bulan Jun lalu bahawa dia akan menghentikan segala bantuan kewangan kepada Pertubuhan Kesihatan Sedunia (WHO), kerana dia menganggap institusi tersebut menyebelahi China.

Sebagai pusat perubatan penyakit berjangkit terbesar di dunia, Institut Virologi Wuhan dikatakan telah melakukan eksperimen berisiko tinggi bagi memahami mekanisme yang mampu memulakan pandemi.

The Sunday Times melaporkan bahawa para saintis telah mengumpulkan ratusan sampel virus corona dari kawasan terpencil di China dan membawanya ke bandar.

Namun dalam satu kenyataan, Institut Virologi Wuhan menyatakan bahawa eksperimen tersebut telah ditangguhkan kerana mereka tidak percaya strain itu cukup mirip dengan virus SARS.

Bagi para saintis luar negara, mereka meragui alasan yang dikemukan oleh Institut Virologi Wuhan. Apa yang berlaku sebenarnya berbeza dari apa yang telah dikemukan oleh makmal.

“Sekiranya anda benar-benar merasakan anda mempunyai virus baru yang mampu membunuh manusia, maka anda pasti akan melakukan sesuatu,” kata Nikolai Petrovsky dari Flinders University di Adelaide, Australia.

Terdahulu, penyelidik telah mengesan wabak selsema babi jenis baru yang dikesan di China dan ia berpotensi menjadi pandemik. Klik pautan di bawah untuk membaca.

G4 Dikesan Di China, Wabak Selsema Babi Jenis Baru Yang Berpotensi Jadi Pandemik

Doktor Yang Dilarang Sebar Kes COVID-19 Kini Terima Penghargaan Tertinggi Kerajaan China

China Tuduh Amerika Syarikat Punca Tersebarnya COVID-19 Di Wuhan


Akon Umum Nama Kriptowang Miliknya Sebagai ‘Akoin’

Menyebut tentang Akon mungkin ramai yang cukup dengan rapper yang terkenal dengan lagu Lonely dan Right Now.

Setelah agak lama menyepi daripada sebarang lagu baru, Akon terbaru dikatakan baru sahaja melancarkan kriptowang miliknya yang dinamakan sebagai ‘Akoin’. Nama Akoin ini dikatakan diinspirasikan daripada namanya sendiri serta perkataan coin yang merujuk kepada kriptowang yang dibangunkan.

Difahamkan Akoin merupakan projek terbaru beliau bagi menawarkan teknologi blockchain bagi memberi kehidupan dan teknologi yang lebih buat mereka yang berada di Afrika.

‘Penawaran teknologi serta sekuriti yang ketat sekaligus bakal mengurangkan skeptikal orang ramai untuk berdagang bersama Orang Afrika secara atas talian’ ulas Akon.

Akon turut membangunkan Akon Crypto City seluas 2,000 ekar bagi hasil pemberian presiden Senegal bagi menjayakan misinya kriptowangnya. Selain itu, Akon juga dikatakan sedang giat mengusahakan projek ‘Light Up Africa’ bagi menyalurkan akses elektrik kepada 16 juta penduduk Afrika. Jelas misinya sangat besar pada kali ini bagi membantu Rakyat Afrika serta orang ramai.


Doctor Strange Muncul Buat Pertama Kali Dalam Trailer Terbaru ‘Thor: Ragnarok’

Dalam trailer terbaru ‘Thor: Ragnarok’ untuk pasaran Jepun, Marvel menjawab persoalan peminat tentang watak Doctor Strange sama ada Strange akan muncul dalam Ragnorak. Nampaknya ya cuma tidak pasti berapa besar impak dan watak Doctor Strange dalam Ragnarok nanti. Teaser Doctor Strange pun tak lebih pun 5 saat dalam trailer ini. Jadi apa peranan Doctor Strange sebenarnya dalam Thor: Ragnarok nanti? Sama-sama kita nantikan 3 November 2017 ini.


‘Stranger’ Ketuk Cermin Kereta Dan Minta RM2, Situasi Cemas Wanita Ini Buat Netizen Bimbang

Apa yang anda rasa dan akan lakukan jika tiba-tiba anda didatangi oleh individu tidak dikenali? Mesti anda akan berasa cuak, bukan?

Terbaharu, seorang pengguna TikTok @nuyuaienn telah berkongsi detik cemas yang dialaminya apabila seorang lelaki tidak dikenali telah mengetuk cermin kereta miliknya dan seperti meminta RM2 daripadanya.

♬ original sound – Nuyu Aien – Nuyu Aien

Menurutnya, kejadian tersebut berlaku ketika dirinya sedang menunggu ketibaan suaminya di Lapangan Terbang Sultan Abdul Aziz Shah (LTSAAS) di Subang, Selangor.

Tambahnya, dia tergerak hati untuk mengunci pintu sebaik lelaki itu hadir dan disebabkan cermin keretanya tinted maka orang luar tidak dapat melihat ke dalam kereta dari jauh. Lelaki tersebut beredar selepas dia membunyikan hon untuk menarik perhatian orang ramai.

Perkongsian tersebut telah meraih perhatian orang ramai dan rata-rata netizen turut berasa takut dengan situasi yang dialami wanita terbabit. Malah, ada juga netizen yang berkongsi pernah mengalami pengalaman didatangi orang tidak dikenali seperti itu.

Segelintir netizen turut mendakwa bahawa ia mungkin antara taktik untuk cuba memukau tetapi tidak berjaya apabila dia membunyikan hon kereta. Rata-rata netizen menasihati wanita di luar sana yang memandu secara berseorangan untuk sentiasa berhati-hati agar tidak berlaku perkara buruk.

Sementara itu, kami kongsikan beberapa artikel berkaitan detik cemas wanita didatangi individu tidak dikenali pada pautan di bawah ini.

‘Nasib Baik Kunci Pintu’- Wanita Ini Kongsi Detik Cemas Selepas Kereta Dihalang Di Stesen Minyak

‘Diekori’ Rapat Kereta Tidak Dikenali, Perkongsian Detik Cemas Wanita Ini Raih Perhatian Netizen

Berkelakuan Lucah Dalam Kolam Renang, Tindakan Lelaki Ini Buat Netizen Tidak Selesa


‘Stranger Things’ Kembali Dengan Musim Kedua Membawakan Gaya Penceritaan Yang Lebih ‘Dark’

Siri yang berjaya menaikkan nama Netflix pada tahun 2016 bakal diteruskan dengan musim kedua tidak lagi. Dikatakan gaya penceritaan yang bakal dibawakan pada musim ini akan lebih dark dan serius berbanding musim seterusnya. Oh ya, siri kedua Stranger Things ini turut menampilkan kehadiran semula Eleven dari Upside Down. Stranger Things musim kedua bakal mula menemui peminat bermula 27 Oktober 2017.


Strategi Bisnes Luar Kotak Dato’ Zaihal, CEO Produk Jenama Mu’min

Dato’ Zaihal Hazri Abdul Halim menceritakan bagaimana bakat entreprenuer wujud dalam diri beliau.

Ianya wujud sedari beliau masih bersekolah lagi. Dan ia berlanjutan sehingga beliau belajar di Universiti.

Beliau memandang, setiap MASALAH adalah PELUANG dan DUIT.

Saya tertarik dengan perkongsian beliau bilamana ketika beliau belajar di universiti, sewaktu orientasi, semua pelajar dikehendaki membuat pemeriksaan X-ray dan harus menyediakan 2 keping gambar.

Ketika itu, kekangan pelajar adalah pengangkutan untuk pergi membuat perkara-perkara tersebut.

Apa yang beliau nampak ketika itu adalah Peluang.

1. Beliau pergi ke sebuah klinik. Beliau tanyakan kepada doktor tersebut, untuk menjalani X-ray untuk 600 orang (jumlah pelajar baru yang mendaftar), berapakah cajnya?

3. Beliau katakan kepada doktor, jika saya membawa 600 orang pelajar ke klinik doktor, bolehkah doktor caj RM30 dan RM10 komisen saya? Doktor tersebut bersetuju.

4. Dan minggu itu, klinik tersebut tutup 3 hari untuk memberi laluan kepada pelajar universiti seramai 600 orang tersebut.

5. Dalam 3 hari, beliau menjana pendapatan RM6K hasil dari membawa pelajar membuat X-ray.

Beliau seterusnya, cuba hubungi kedai foto dan menanyakan jika mereka boleh datang ke universiti untuk ambil foto pelajar seramai 600 orang. Dan dari setiap mereka, beliau meminta komisen RM5.

Hasil daripada masalah orang tersebut, minggu itu sahaja beliau menjana pendapatan hampir RM10K.

Dato’ sempat kongsikan, beliau bukan seorang yang suka membuat produk. Itu bukan dirinya. Beliau lebih tahu bagaimana hendak membuat DUIT. Beliau seorang strategist.

Ketika beliau ambil alih syarikat ubat gigi Mu’min, syarikat tersebut berada dalam keadaan tenat.

Kini, setelah beberapa tahun, syarikat tersebut menjana pendapatan RM3 juta sebulan.

Kata Dato’, untuk membina jenama lebih SUKAR daripada mengambil alih syarikat yang sudah mempunyai JENAMA yang dikenali.


Kisah Dan Bagaimana Rovio Mampu Berjaya Sehingga Ke IPO

Sebuah lagi tahun yang gemilang buat Rovio. Mereka berjaya membuatkan Angry Bird kekal releven di dalam pasaran untuk tahun ke-8 dan kini Rovio nampaknya sudah bersedia untuk disenaraikan di dalam IPO seawal bulan hadapan setelah hampir 14 tahun beroperasi. Apakah resepi dan bagaimana Rovio mampu berjaya sehingga tersenarai bakal disenaraikan di IPO?

Ini kisah dan bagaimana syarikat digital ini berjaya mendapat durian runtuh setelah 6 tahun beroperasi.

Syarikat yang menjadi fenomena pengguna smartphone sekitar tahun 2009 dengan permainan Angry Bird ini ternyata telah bermula dengan lebih awal sebelum mula dikenali ramai iaitu pada tahun 2003. Produk-produk atau aplikasi keluaran mereka sebelum 2009 semuanya seolah tidak menjadi sehinggalah mereka menerima durian runtuh hasil daripada permainan Angry Bird.

Saya masih ingat lagi, pada waktu tersebut, boleh dikatakan majoriti pengguna pernah cuba atau menyimpan permainan ini di dalam telefon pintar mereka tidak mengira lapisan umur.

Dalam pada itu, meskipun konsisten berada di dalam carta aplikasi paling banyak dimuat turun Android dan iOS, Rovio terpaksa menerima hakikat dimana tahun 2015 merupakan tahun yang mencatatkan kerugian buat mereka.

Difikirkan sudah tidak lagi releven atau out of trend, syarikat ini berjaya menghasilkan Angry Bird Movie. Semuanya seakan berubah setelah filem ini dilancarkan dimana Rovio mengumumkan syarikat mereka untung sebanyak $20.54 juta pada tahun 2016.

Berdasarkan laporan Bloomberg, pelan untuk membawa syarikat Rovio ke IPO ini bakal disenarai seawal bulan hadapan. Dengan nilai IPO setinggi $2 billion, syarikat ini bakal memperoleh kenaikan sebanyak $400 juta hasil daripada local public listing.

Untuk pengetahuan anda, ini bukanlah pertama kali Rovio ‘dilamar’ oleh orang luar bagi meningkatkan nilai serta memantapkan syarikat mereka. Sekitar bulan Jun pada tahun ini, Tencent selaku syarikat komunikasi hebat China turut berminat untuk mendapatkan Rovio dengan nilai pembelian setinggi $3 billion namun ditolak Rovio atas sebab-sebab tertentu.

Dari segi perkembangan produk pula, Rovio sememangnya syarikat yang boleh dicontohi. Tidak hanya selesa dengan produk utamanya iaitu permainan Angry Bird, syarikat ini terus komited menghasilkan lebih banyak lagi siri permainan Angry Bird khusus buat para peminat.

Dari segi merchandise pula, Rovio telah memilih Hasbro selaku rakan kongsi untuk menghasilkan plush toys serta mainan berkualiti tinggi khususnya buat golongan kanak-kanak kecil.

Selain itu, Rovio turut menghasilkan Angry Bird Movie. Berdasarkan angka penjualan tiket Angry Bird Movie, jelas Angry Bird mempunyai peminat yang ramai serta content marketing mereka berjaya setelah lebih ramai pengguna yang memuat turun permainan mereka berikutan filem tersebut.

Satu perkara yang saya sangat tertarik mengenai Rovio adalah bagaimana syarikat ini berjaya menghasilkan sebuah produk dimana peminatnya hadir daripada pelbagai lapisan umur.

Bermula dengan generasi-Y yang mula bermain di telefon pintar mereka diikuti dengan generasi-Z dan kini syarikat ini mula mempunyai peminat daripada generasi alpha. Jelas syarikat ini sudah sedia dengan strategi untuk bertahan lama di dalam pasaran.

Mungkin agak sukar untuk sesebuah syarikat digital khususnya permainan telefon yang mengekalkan watak dan konsep yang sama agar kekal releven di dalam pasaran untuk jangka masa yang lama namun Rovio berjaya membuktikannya.

Melihat kepada pelan Rovio untuk memasuki IPO, jelas syarikat ini tidak lain dan tidak bukan mahu meningkatkan lagi cabang produk dan kualiti syarikat mereka agar lebih ramai pengguna yang tertarik dengan produk mereka.

Apa lagi pelan Rovio untuk cetus fenomena lagi selepas ini? Sama-sama kita nantikan. Saya ingin mengucapkan  all the best Rovio. Semoga syarikat ini berjaya menjadi model buat syarikat-syarikat digital lain dalam mengikuti jejak langkah yang sama.

Baca lagi: Burger McDonalds Edisi Khas ‘Angry Birds’ Ini Sungguh Menarik


6 Strategi Niaga Yang Sentiasa Relevan Digunakan Ketika Ekonomi Gawat

Sebab semua orang cakap keadaan ekonomi sekarang agak gawat. Terutamanya para peniaga yang sedang menghadapi kemerosotan hasil perniagaan mereka. Cara paling mudah nak sedapkan hati, atau lebih tepat lagi, tak mahu salahkan diri sendiri, lebih mudah untuk salahkan keadaan ekonomi yang dikatakan gawat.

Sebelum kita teruskan pada isu asal artikel ini, elok kita lihat sedikit pasal keadaan ekonomi negara kita pada tahun 2017 ini.

Berdasarkan analisa beberapa pakar, ekonomi negara kita akan berkembang naik dalam lingkungan 4% pada tahun 2017. Mereka jangkakan ekonomi negara akan bertambah sedikit lagi kenaikannya kepada 4.4% menjelang tahun 2018.

Jika nilai matawang negara kita bertambah baik, ini akan lebih membantu perkembangan ekonomi negara kita. Harga minyak pun dijangka akan naik sedikit dari USD44 pada tahun 2016 kepada USD58 pada tahun 2017 ini.

Pada tahun lepas, industri pembuatan negara meningkat sebanyak 2.6%. Nilai eksport barangan ke negara Amerika kita meningkat sebanyak 9.7% pada 11 bulan pertama tahun lepas. Ekonomi negara Amerika dijangkakan akan bertambah baik lagi tahun 2017 ini, jadi dijangkakan nilai ekspot kita akan turut bertambah. Untuk makluman, negara Amerika merupakan negara ekspot ke-3 terbesar bagi Malaysia.

Satu lagi jangkaan postif adalah dalam industri pelancongan negara kita. Dijangkakan jumlah pelancong dari negara China akan bertambah pada tahun ini. Tahun lepas saja kita lihat kenaikan jumlah pelancong dari China sebanyak 26% dalam 8 bulan pertama 2016. Tahun ini dijangka akan bertambah lagi. Banyak kemudahan yang telah dirangka untuk membantu peningkatan jumlah pelancong dari China ke negara kita.

Kalau kita lihat kenyataan dari bank Dunia pula, mereka jangkakan peningkatan ekonomi negara kita pada tahun 2017 ini adalah sebanyak 4.3%. Mereka juga jangkakan ianya akan bertambah baik lagi kepada 4.5% pada tahun 2018.

Ada juga pakar yang buat analisa dan jangkakan ekonomi negara hanya akan berkembang sebanyak 3.8% sahaja. Ringkasnya ada bermacam-macam jangkaan yang telah dibuat oleh para pakar dengan membuat berbagai pertimbangan.

Saya tak bandingkan perkembangan ekonomi negara kita dengan negara jiran lain seperti Indonesia dan lain-lain kat sini. Pembaca boleh nilai sendiri keadaan negara kita sepanjang tahun 2016 dan cuba agak apa yang bakal dilalui pada tahun 2017 berdasarkan unjuran yang saya sebutkan di atas tadi.

Dari nilai tinggi dan rendah tadi mungkin kita boleh rumuskan keadaannya secara purata mungkin akan sama sahaja. Yang pastinya majoriti besar rakyat negara kita akan masih kekal berhati-hati memandangkan pasaran kerja yang tidak berkembang dan kenaikan jumlah gaji yang tidak memberansangkan.

Bagi usahawan, kita terpaksa hadapi keadaan ini dengan merangka strategi yang sentiasa relevan untuk perniagaan kita. Sebab itu dalam tajuk kat atas tu saya tambahkan ayat, ‘yang sentiasa relevan’.

Sekarang kita lihat apakah 6 strategi niaga waktu gawat yang anda perlu buat bermula dari sekarang.

1. Simpan duit tunai walau dengan apa cara sekalipun

Ini strategi yang sentiasa relevan dalam apa keadaan sekalipun. Amalan untuk pastikan perniagaan anda sentiasa ada simpanan yang mencukupi beberapa bulan dalam akaun bank perlu sentiasa dijadikan budaya kekal.

Samada bisnes anda ok atau tidak ok, sila simpan tunai dalam bank sebagai langkah berwaspada kalau-kalau berlaku sesuatu yang tidak diduga. Kalau tak ada duit langsung, kais pagi makan pagi, kais petang makan petang, itulah yang menimbulkan masalah yang agak besar.

Apa taktik yang perlu anda buat supaya boleh simpan cash beberapa bulan dalam akaun bank perniagaan anda ? Fikirkan sendiri. Yang boleh saya beritahu di sini adalah sentiasa pastikan bisnes anda mencatatkan peratusan keuntungan yang mencukupi. Jadi kesimpulannya kena buat akaun dan pantau duit keluar dan masuk.

Ada saranan dari usahawan hebat supaya jangan nak peduli pada pesaing. Warren Buffet berfalsafah bahawa dia hanya lihat apa yang dia boleh buat supaya menjadi lebih baik. Bagi orang yang tak pernah jatuh miskin dan empayar bisnesnya sentiasa dalam senarai terbaik dunia boleh kata macam tu.

Resam orang duduk kat depan memang tak perlu nak toleh belakang untuk ushar pesaing sebab mereka sentiasa bagus. Apatah lagi mereka sentiasa berusaha jadi lebih baik dari yang sebelumnya.

Tapi bagi peniaga kecil ciput macam kita, tak boleh pakai sangat nasihat tersebut melainkan kita merupakan nombor satu dalam pasaran perniagaan yang sedang kita jalankan. Kalau bukan nombor satu, maka kena semak-semak sentiasa apa perkembangan pesaing.

Bila kita tahu apa yang pesaing buat, baru boleh kita merangka bisnes kita supaya berbeza dari segi produk dan tawarannya. Kita boleh cuba merampas pasaran niche yang tidak dilayan oleh pesaing dengan baik.

Untuk jadikan perniagaan kita sentiasa mendapat permintaan yang berlebihan, cara mudahnya adalah dengan melayan pelanggan yang suka dan selesa dengan apa yang kita tawarkan sebaik mungkin. Ertinya mantapkan perhubungan pelanggan setia kita yang sudah dikenal pasti.

3. Sentiasa dengar maklum balas pelanggan dan bertindak pantas

Untuk realisasikan strategi nombor 2 di atas tu, perkara no. 3 ini wajib dilakukan. Dengar dan dengar dengan hati terbuka dan berminda waras. Pastikan pelanggan setia anda dilayan macam raja dan ambil peduli apa saja maklum balas mereka.

Biasanya mereka jarang berikan maklumat melainkan anda ada satu mekanisma untuk membuatkan mereka berikannya secara rela dan suka. Jadi rangka taktik supaya pelanggan sentiasa berikan maklum balas.

Salah satu cara terbaik adalah dengan buat tawaran 100% jaminan jika tak puas hati. Bila ada jaminan begini, pelanggan yang tak puas hati akan ambil peluang jika ada masalah yang dia tak boleh terima. Syaratnya adalah pastikan mereka isi borang maklumat nyatakan apa yang tidak puas hati itu.

Jangan membesar terlalu pantas. Jangan terus tembak pasaran yang terlau besar. Buat sasaran perkembangan secara sederhana.

Baru bisnes dalam RM100 ribu dah nak terus belasah tingkatkan kepada RM1 juta ! Jangan buat macam tu. Kata orang biarlah pembesaran berlaku secara organik.

Melainkan anda tercangkul ketulan emas dengan nilai RM5 juta tepi tangga rumah anda. Kalau tidak, tak perlulah nak hutang bank bertimbun-timbun untuk besarkan bisnes anda secara paksaan.

Serang perlahan-lahan dan sentiasa belajar dan belajar uruskan bisnes anda dengan lebih baik.

5. Sentiasa buat kajian terhadap produk dan perkhidmatan baru dan terkini

Ini perlu sentiasa dilakukan terutamanya terhadap produk atau servis yang boleh membantu anda menjalankan perniagaan jauh lebih cekap dan hebat.

Apa apps baru yang ada dipasaran. Apa kemudahan servis yang ada yang anda boleh sub sebahagian kerja yang tidak bernilai tinggi kepada pihak ke-3. Jika anda boleh kuragkan masa terhadap urusan kerja yang tidak bernilai tinggi, masa terluang itu boleh difokuskan kepada urusan penting yang lebih mendatangkan hasil tinggi kepada bisnes.

Contohnya seperti urusan bayar gaji dan bayaran kepada pembekal. Boleh berikan kepada pihak bank untuk jalankan kerja tersebut. Kerana akaun yang ada boleh digunakan sepenuhnya untuk kejar bayaran dari pelanggan.

6. Sentiasa bersedia untuk buat perubahan

Ini penting yang amat ! Dunia sentiasa berubah. Permintaan dalam pasaran juga sentiasa berubah. Tujuan anda berniaga adalah untuk tunaikan permintaan pelanggan dan selesaikan masalah mereka.

Bisnes bukan untuk penuhkan selera nafsu anda sendiri. Atau ayat mudahnya, jangan asyik nak syok sendiri sampai terleka.

Untuk itu, sentiasa buat analisa 80/20 yang selalu saya sebutkan dalam banyak artikel sebelum ini. Ini bagi membuat analisa perubahan ketara dalam bisnes anda. Ini juga boleh membuatkan anda sedar mana produk terbaik dan mana produk terburuk yang tidak menjana keuntungan.

Kalau produk itu terburuk sedangkan anda sendiri amat mencintai produk itu secara peribadi, jangan tertipu. Ikut pasaran dan permintaan dan jangan layan keseronokkan peribadi anda.

Contohnya jika anda gila race dan amat pandai ubah suai kereta supaya jadi kereta lumba. Dalam masa yang sama anda juga perlu buat kerja umum dalam servis kenderaan. Jika ubah suai kereta lumba tidak membantu dalam menjadikan bisnes bengkel kereta anda maju, bersedia untuk berubah.

Ingat ! Bisnes dengan hobi adalah dua perkara yang berbeza!

Baca juga: 9 Bisnes Yang Meningkat Naik Ketika Kegawatan Ekonomi


1 Strategi Ini Punca Renault Beli Nissan Yang Sedang Nazak Dan Kerugian

Salah satu strategi membesarkan bisnes adalah dengan membeli syarikat-syarikat lain.

Ini adalah amalan lazim dalam kalangan syarikat-syarikat antarabangsa yang sudah bertaraf gergasi.

Mereka tidak berminat memulakan bisnes baru dari kecil. Proses itu sangat lambat. Mereka lebih suka membeli syarikat lain. Syarikat yang bagus dibeli adalah syarikat yang membuat keuntungan.

Malah, apabila kita mahu menjual saham, kita perlu tunjukkan bahawa syarikat kita membuat keuntungan. Baru saham syarikat kita bernilai tinggi dan mudah dijual.

Banyak berlaku syarikat gergasi membeli syarikat lain yang dalam keadaan kerugian dan menanggung hutang yang banyak.

Lazimnya syarikat gergasi besar membeli syarikat gergasi lebih kecil yang mengalami masalah kewangan.

Mereka membeli syarikat macam itu apabila jumlah hutangnya tidak terlalu besar, sehingga kewangan syarikat itu dapat dipulihkan. Ini pun adalah logik bisnes yang biasa.

Lazimnya, apabila berlaku kes di mana syarikat gergasi super-besar yang dalam keadaan rugi teruk dan sedang nazak, maka tidak ada syarikat gergasi super-besar lain yang mahu membeli syarikat macam ini.

Itulah yang berlaku kepada syarikat pengeluar kenderaan Nissan pada suatu masa dahulu.

Syarikat itu dalam keadaan nazak. Ia sudah cuba dijual kepada syarikat-syarikat pengeluar kenderaan Jepun yang lebih besar, tetapi tidak ada yang mahu membelinya.

Waktu itu jumlah kerugian Nissan sudah USD20 bilion. Bank-bank yang mendukung Nissan tidak mahu membantu lagi. Malah semua 15 buah bank terbesar di Jepun, tidak ada yang mahu membantu lagi.

Nissan kemudian cuba dijual kepada syarikat pengeluar kenderaan di Eropah dan di Amerika yang lebih besar. Tidak ada yang mahu membeli Nissan.

Isunya adalah hutang Nissan yang terlalu besar iaitu USD20 bil.

Renault adalah sebuah syarikat pengeluar kenderaan yang bertaraf ‘gergasi kecil’. Pemegang saham utamanya adalah kerajaan Perancis.

Waktu itu CEO Renault adalah Carlos Ghosn. Beliau sangat berminat mahu membeli Nissan.

Lembaga Pengarah Renault menganggap Ghosn ‘gila’. Risiko pembelian itu tidak masuk akal mereka.

Selepas ALP Renault tidak menyokong ideanya, dia berusaha lebih keras bagi membuat pembentangan strategi bisnes khusus kepada mesyuarat para pemegang saham Renault.

Kepada pemegang-pemegang saham Renault itu, Ghosn menerangkan strategi bagaimana beliau akan memulihkan Nissan.

Ringkasnya, inilah rasional Ghosn mahu membeli Nassan yang nazak itu.

Sebelumnya, Renault pernah membeli syarikat pengeluar kenderaan yang lebih kecil. Harga pembelian itu murah. Ia dibeli dengan keyakinan kewangan syarikat kecil itu dapat dipulihkan. Apa yang berlaku adalah sebaliknya. Syarikat itu tidak dapat diselamatkan.

Bagi Ghosn, di situlah Renault patut belajar suatu pelajaran bisnes yang sangat penting. Jangan membeli syarikat pengeluar kenderaan kecil-kecil. Tak guna! Membakar duit sia-sia sahaja.

Bagi Ghosn, Renault patut membeli pengeluar kereta yang besar macam Nissan.

Pada masa itu, walaupun kewangan Nissan dalam nazak, tetapi dalam senarai ranking pengeluar kereta seluruh dunia, Nissan berada pada tempat ke-5 terbesar.

Renault pula hanya menjual keretanya di Perancis sahaja. Ia tidak mampu menjual keretanya di pasaran dunia. Berbeza dengan Nissan yang berada pada ranking ke-5 di dunia.

Dalam strategi bisnes Ghosn, dengan membeli Nissan, Renault sebenarnya membeli pasaran Nissan. Pasaran Nissan itulah yang sangat diperlukan oleh Renault.

Apabila Renault akhirnya membeli Nissan, Ghosn menutup 5 buah kilangnya dan membuang 21,000 orang pekerja.

Kemudian, apabila Nissan berjaya dipulihkan, ia mencipta lebih banyak peluang pekerjaan. Pekerja yang dulu dibuang dapat diambil semula.


Strategi Yang Dilakukan Crocs Untuk Kekal Releven Di Dalam Pasaran

Hampir sedekad lalu, jenama Crocs berjaya menggegarkan industri footwear dengan menampilkan kasut ‘getah’ yang hadir dengan pelbagai warna. Menawarkan rekaan yang selesa, simple dan tahan lasak antara yang membuatkan model keluaran Crocs menjadi kegilaan ramai.

Model ini turut menjadi peminat aksesori dengan penawaran button untuk diletakkan pada Crocs mereka. Walaubagaimanapun, jenama ini semakin dilupakan ramai berikutan tiada lagi model baru yang mampu membuatkan orang ramai berminat untuk mendapatkannya.

Untuk terus kekal untung dan releven sehingga kini, Crocs baru-baru ini telah hadir dengan dua strategi bagi menjamin kestabilan syarikat.

Dalam usaha untuk mengurangkan kos operasi, Crocs telah memilih untuk menutup dua buah kilang mereka yang bertempat di Mexico dan Itali. Langkah ini bukan sahaja dapat mengurangkan kos operasi malah bersesuaian dengan keadaan syarikat yang kini mengeluarkan jumlah bilangan kasut yang agak rendah berbanding sedekad lalu.

Kegagalan dalam menampilkan model baru sekaligus turut menjejas penjualan jenama ini sehingga membuatkan Crocs baru-baru ini terpaksa menutup hampir 132 rangkaian kedai seluruh dunia. Malah, syarikat ini turut terpalit dengan berita palsu dimana Crocs dilaporkan bankrap.

Difahamkan 132 daripada 530 rangkaian kedai Crocs yang ditutup ini dibuat berikutan kegagalan dalam mencapai jumlah jualan atau KPI yang ditetapkan. Bagi mengelakkan kerugian Crocs telah memilih untuk mengurangkan kos operasi mereka.

Isu melibatkan barangan tiruan yang melanda jenama ini sejak sekian lama turut memberi kesan kepada Crocs. Terbaru, Balenciaga selaku jenama mewah turut mengeluarkan sebuah kasut yang mempunyai DNA yang hampir sama dengan Crocs sekaligus turut memberi impak yang negatif buat jenama ini.

Pada kami, kegagalan untuk menampilkan model baru yang mampu menarik perhatian antara yang menjadi punca utama. Model yang menjadi trend suatu ketika dahulu kini tidak lagi menjadi pilihan dan Crocs gagal untuk memanfaatkan peluang yang ada untuk bangkit semula.


‘Streamer’ Ucap Terima Kasih Selepas Rayuan Sumbangan RM300 Daripada Penonton Tercapai

Permainan dalam talian (online games) kini bukan lagi dianggap sebagai aktiviti mengisi masa lapang dan mencari keseronokan semata-mata tetapi ada juga yang menjadikan kemahiran dan minat mereka ini sebagai jalan untuk mencari sumber pendapatan.

Malah sejak beberapa tahun kebelakangan ini kita sudah pun mengenali beberapa individu atau kumpulan yang memang menjadikan aktiviti ini sebagai karier mereka. Jika di luar negara kita sering mendengar nama Ninja manakala dalam negara pula kita sering mendengar nama Soloz.

Bagaimanapun, seperti mana-mana karier yang lain, bermain online games secara sepenuh masa atau sebagai sumber pendapatan ada ketikanya mempunyai cabaran yang tersendiri seperti yang dilaporkan berlaku kepada salah seorang gamers dan streamers dari Malaysia baru-baru ini iatu Kidal Dota.

Menerusi perkongsian yang dibuat di laman sesawang HOT FM , beliau difahamkan meminta sumbangan daripada penonton untuk meneruskan kehidupan. Perkara itu baru-baru ini juga turut mencuri tumpuan apabila ramai yang berkongsikan tangkap layar permintaannya.

Buat anda yang masih tidak biasa dengan online games, pemain-pemain atau gamers ini bukan sahaja mendapatkan pendapatan melalui hadiah kemenangan namun mereka turut mendapat hadiah atau sumbangan ketika melakukan penstriman permainan mereka di platform media sosial atau pun platform lain seperti Twitch.

Walaupun tidak mengetahui kisah di sebalik permintaannya namun ramai netizen yang memberikan reaksi negatif mengenai perkara itu atau dalam kata lainnya mengecam tindakan beliau yang meminta bantuan daripada peminat.

Malah ada yang berpendapat sekiranya menyedari permainan itu tidak dapat membawa hasil pendapatan maka adalah lebih elok untuk mencari pekerjaan lain.

Walaupun teruk dihentam oleh netizen, namun apa yang berlaku selepas kisahnya mendapat perhatian ramai itu sedikit mengujakan.

Hal ini kerana selepas beberapa hari, beliau difahamkan telah mendapatkan sumbangan yang mencukupi daripada penonton dan tidak ketinggalan daripada online gamers terkenal Malaysia iaitu Soloz.

Perkara itu dimaklumkan beliau sendiri melalui satu hantaran yang dibuat beliau di akaun Facebook Kidal – Dota ketika mengucapkan terima kasih kepada penonton yang memberikan sumbangan dan bantuan kepadanya.

Walaupun jumlah sumbangan yang dikongsikan beliau di hantaran berkenaan hanya bermula serendah RM0.01 sehingga RM100 sahaja, namun beliau difahamkan telah berjaya menyelesaikan bayaran sewa dan meneruskan kehidupan untuk bulan ini.

Perkara itu dimaklumkan beliau sendiri melalui satu kapsyen sebelum memulakan live streaming beliau baru-baru ini yang mencatatkan sehingga lebih 38,000 tontonan di Facebook.

Baca juga perkongsian kami sebelum ini mengenai sebab Soloz berjaya menjadi antara streamer paling berjaya di Malaysia melalui pautan di bawah.

‘Humble’ Dan Menghiburkan, Ini Sebabnya Soloz Berjaya Menjadi ‘Streamer’ Paling Popular Malaysia

Catat 1.2 Juta Pengikut, Soloz Kini Diiktiraf Dalam Malaysia Book Of Records


Street Fighter Bakal Mengeluarkan Siri ‘Live Action’ Terbaru

Permainan arked yang popular zaman 80an dan 90an iaitu Street Fighter nampaknya sekali lagi bakal mengeluarkan drama TV bersiri. Siri TV Street Fighter ini bakal menumpukan berdasarkan jalan cerita pada permainan arked iaitu World Warrior dari Street Fighter II.

Pada siri kali ini watak-watak terkenal dari permainan iaitu Ryu, Ken, Guile dan Chun-Li antara yang bakal membuat penampilan. Misi mereka tidak lain dan tidak bukan untuk menumpaskan M. Bison selaku ketua jahat yang menjalankan Shadaloo selaku organisasi jenayah antarabangsa.

Setakat ini siri TV ini masih belum diumumkan bakal ditayangkan di mana-mana rangkaian channal atau penstriman. Sama-sama kita nantikan siri daripada game legend ini.  Kami harap siri live action ini tidak menjadi hambar sepertimana Dragon Ball Evolution.


AKPK Sahkan Data Peribadi Pelanggan Tertiris Di ‘Dark Web’

Agensi Kaunseling dan Pengurusan Kredit (AKPK) kini mengesahkan terdapat beberapa data pengguna yang terjejas dan didedahkan di dark web dalam insiden pencerobohan data yang berlaku bulan lalu.

Menurut AKPK, meskipun siasatan masih diteruskan, pihaknya mengesahkan data peribadi kira-kira 20 pelanggan termasuk nama dan nombor kad pengenalan telah didedahkan. Langkah sewajarnya juga telah diambil bagi menangani kemungkinan lebih banyak data yang telah tertiris.

Buat masa ini, AKPK berkerjasama rapat dengan pihak berkuasa yang berkaitan termasuklah Kementerian Komunikasi dan Digital (KKD) dan juga CyberSecurity Malaysia (CSM) dalam menjalankan siasatan menyeluruh.

Dalam masa yang sama, pihaknya juga sedang mengenal pasti maklumat khusus yang telah diakses secara haram serta memaklumkan kepada mereka yang terjejas.

Bagi mengelakkan risiko selanjutnya, AKPK menjelaskan beberapa sistem operasi dinyahaktifkan buat sementara waktu dan akan dikembalikan secara berperingkat.

Jika anda mempunyai sebarang persoalan boleh diajukan kepada Pusat Panggilan Khusus AKPK menerusi talian 03-2616 7766 atau menerusi portal rasmi AKPK atau boleh lawati cawangan berdekatan.


Benarkah Tiada Lagi Gerai ‘Street Foods’ Di Kota Bangkok Tahun Hadapan?

Beberapa hari ini kecoh berkenaan kerajaan tempatan Bangkok yang ingin mengharamkan penjualan makanan oleh gerai-gerai di tepi jalan di bandar berkenaan. Tetapi ianya telah disalah tafsir oleh media dan perkara yang sebenarnya adalah pemilik gerai-gerai ini masih boleh berniaga tetapi bersyarat.

Penasihat kerajaan Bangkok, Wanlop Suwandee berkata Bangkok Metropolitan Administration (BMA) dalam usaha untuk membersihkan 50 kawasan makanan jalanan di Bangkok di samping mengembalikan jalan kaki lima kepada pejalan kaki. Kawasan tumpuan pelancong terkemuka seperti Yaowarat and Khao San Road akan diberi lebih perhatian.

Dalam langkah Bangkok Metropolitan Administration (BMA) untuk meningkatkan kebersihan keselamatan serta kesihatan para pelancong terjamin di bandar Bangkok, gerai-gerai ini mungkin akan ditutup sementara waktu sahaja atau secara berperingkat untuk proses pembersihan kaki lima dan jalan.

Seafood salad, Casa Nithra Bangkok, Thailand. #foodporn #instafood #foodpics #goodfood #thaicuisine #thaifood #thailand #bangkokfood #visitbangkok #casanithrabangkok #restaurant #Seafood #salad #travelmood #lovemyjob #foodculture #Tajlandia

A post shared by Magdalena Tomaszewska-Bolałek (@kuchniokracja) on Apr 19, 2017 at 6:12pm PDT

. 오늘 늦은 점심 #똠양쉬림프볶음밥 배고파서 카오산로드 도착하자마자 초입에 있는 가게 들어갔는데 너무 맛있쟈나 😍 고수랑 생강은 걸러내고 먹었지만 정말정말정말 맛있었다 #방콕#bangkok#여행#travel#방콕여행#카오산로드#khaosanroad#로꼬바#roccobar#맛스타그램#먹스타그램#여행스타그램

A post shared by 차지원 (@cha.ji.won) on Apr 19, 2017 at 8:47am PDT

Penduduk tempatan berpendapat kenyataan Suwandee telah disalah tafsir oleh media dan tiada penutupan secara penuh akan berlaku kepada gerai makanan jalanan di Bangkok. Cumanya, kemungkinan besar akan ada kawasan khas untuk berniaga dan waktu untuk mula beroperas. Peraturan baru yang akan ditetapkan ini adalah untuk meningkatkan lagi keselesaan dan experience pelancong dalam menyusuri keindahan bandar Bangkok.

Setelah dinobatkan bandar terbaik untuk makanan jalanan oleh CNN dua tahun berturut-turut, ianya satu langkah penambahbaikan yang baik untuk bandar Bangkok. Rugi jika pihak kerajaan tempatan secara total ingin menutup terus gerai-gerai ini yang menjadi salah satu punca tarikan pelancong terbang ke Bangkok setiap tahun. Bagi yang sudah biasa ke kota Bangkok, ada gerai tepi jalan yang halal dan menarik yang biasa anda pergi ketika di sana? Boleh kongsi di ruangan komen.


‘STREETWARE CON’ Akan Berlangsung Di Quill City Mall Bermula Esok

Rasanya belum ada lagi convention untuk kasut serta barangan Streetwear untuk tahun ini. Tidak perlu gusar kerana hujung minggu ini, akan berlangsungnya STREETWARE CON di Quill City Mall, Kuala Lumpur yang akan mengumpulkan hampir 50 vendor pengumpul serta penjual barangan streetwear di Malaysia.

Pelbagai barangan edisi khas akan dijual di sini dan jika anda sedang mencari kasut idaman anda, pasti anda akan temuinya di sini. Jenama seperti Palace, Supreme, Adidas, Nike dan banyak lagi akan dijual di sini bermula dari jam 11 pagi sehingga 9.00 malam.

This weekend. Hope you have a FAT STASH. Heard theres a lot of STEALS!

A post shared by  STREETWARE (@streetware.my) on Aug 2, 2018 at 6:16pm PDT

Antara vendor yang akan memeriahkan STREETWARE CON ini ialah Store Box, L.A.M.B, Sneakers Spa dan butik yang pernah kami singgah dalam episod Gincu & Gula, preme.kl.

Kalau anda tidak ada rancangan apa-apa hujung minggu ini, bolehlah ajak rakan untuk singgah ke sini. Kami yakin anda akan rambang mata dengan segala barangan yang dijual dan dipamerkan di STREETWARE CON nanti. Di bawah adalah beberapa gambar dari STREETWARE CON tahun lalu. See you guys tomorrow!

A post shared by STREETWARE (@streetware.my) on Jul 22, 2017 at 12:32am PDT

A post shared by STREETWARE (@streetware.my) on Jul 22, 2017 at 12:30am PDT

A post shared by  STREETWARE (@streetware.my) on Jul 22, 2017 at 12:09am PDT

A post shared by  STREETWARE (@streetware.my) on Jul 21, 2017 at 11:12pm PDT

A post shared by STREETWARE (@streetware.my) on Jul 22, 2017 at 12:31am PDT


Stress Dengan Sasaran Yang Tinggi, Para Guru Gantung Sepanduk Usir ‘Pengetua Mental’

Umum mengetahui bahawa kerjaya sebagai seorang guru sememangnya perlu mempunyai nilai kesabaran yang tinggi disebabkan tekanan kerja yang mampu menggugat emosi.

Suasana kerja yang ‘tertekan’ mampu membuat seseorang itu melakukan tindakan yang luar daripada kawalan. Terbaharu, tular sebuah perkongsian tweet @Mxstaqim1 yang memuat naik satu gambar sepanduk berbaur hasutan para guru di sekolah berkenaan untuk mengusir pengetua sekolah yang digelar ‘pengetua mental’.

Bukan kau orang je stress. Cikgu pun stress siap buat banner hahahah pic.twitter.com/kSwdUXsr6g

— Mxstaqim (@Mxstaqim1) January 13, 2021

Berdasarkan sepanduk berkenaan, rata-rata guru di sekolah berkenaan menggesa pihak berwajib untuk memindahkan pengetua tersebut untuk bertugas di sekolah yang lain demi mengembalikan kejayaan dan kecemerlangan SMK Bandar Baru Seri Petaling. Berikut beberapa perkongsian tweet daripada netizen yang berseloroh mengenai isu ini.

First, benda boleh buat surat jee and complaint.. Tak perlu sampai nk letak banner camtu.. cikgu kott, be a little matured laa come on.. Okayy fine kalau korang nk ckp cam pengetua tu nk ubah things drastically butt cuba fikir balik..

— aaieツ (@brownbarbieslay) January 13, 2021

aku KP sekolah tu haha, apa aku boleh cakap is visi & misi pengetua kiteorng tu tinggi sangat sampai cikgu2 pun stress. dia nk ubah sekolah kiteorng jadi better since sekolah tu biasa2 je. tapi cikgu2 yang burden. ada yang sampai kena anxiety & depression sbb too much work

Berharap perkara ini boleh diselesaikan dengan cara yang baik oleh kedua-dua belah pihak. Betul kata orang sabar itu ada limit. Namun dalam kes ini nampaknya para guru sudah hilang sabar dengan sikap pengetua yang memberikan tekanan kerja yang melampau.

Berikut merupakan beberapa perkongsian kami mengenai kisah suka dan duka kerjaya seorang pendidik di Malaysia. Klik pautan untuk membaca.

Pemenang Global Teacher Prize Janji Kongsi Wang Hadiah Dengan Finalis Termasuk Cikgu Sam

Tiada Murid Hadir Kelas ‘Online’, Cikgu Kembali Ceria Selepas Netizen Beri Kata Semangat

Cikgu Di Sarawak Tular, Sanggup Korban Masa Memandu Ke Rumah Pelajar Setiap Minggu


‘Stress’ Tangani Pesakit COVID-19, Doktor Di New York Bunuh Diri

New York City, pusat penyebaran wabak COVID-19 yang paling teruk terjejas menerima berita sedih selepas seorang doktor terbaik di bandar tersebut telah meninggal dunia kerana membunuh diri, lapor New York Times.

Dr Lorna M. Breen, bekerja sebagai pengarah perubatan di jabatan kecemasan Hospital NewYork-Presbyterian Allen tinggal bersama keluarganya di Charlottesville, Virginia ditemui mati oleh bapanya.

“Dia sukakan New York dan tidak mahu tinggal di tempat lain. Dia mencintai rakan sekerjanya dan melakukan apa yang dia mampu untuk mereka.” kata bapanya, Philip Breen, yang merupakan pesara pakar bedah.

Bekerja di barisan paling hadapan di bahagian kota paling teruk di Amerika Syarikat, Dr Lorna sendiri pernah dijangkiti COVID-19 namun berjaya untuk keluar dan pulih dari wabak tersebut. Dia kemudiannya kembali bekerja untuk membantu teman kerjanya yang lain.

Namun,  pihak hospital telah menghantarnya pulang ke rumah setelah dia didapati masih terlalu lemah untuk bertahan selama 12 jam, dan keluarganya memilih untuk membawanya pulang ke Charlottesville.

Dr Lorna kemudian dimasukkan ke hospital di University of Virginia kerana keletihan, di mana ibunya juga bekerja sebagai doktor. Sebelum kematiannya, Dr Lorna sering memberitahu ayahnya tentang keadaan tempat mereka bekerja, di mana dia dan rakan-rakannya akan bekerja sekurang-kurangnya 18 jam dalam sehari dan terpaksa tidur di koridor.

“Pastikan dia diingati sebagai pahlawan. Dia adalah korban sama seperti orang lain yang telah meninggal dunia.” dia menambah.

Untuk bacaan lanjut mengenai COVID-19, klik pautan di bawah.

Wanita Yang ‘Disahkan’ Meninggal Dunia Akibat COVID-19 Hidup Kembali

Kim Jong-un Dilaporkan Bersembunyi Kerana Takut Dijangkiti Wabak COVID-19

Vaksin COVID-19 Keluaran Bill Gates Dijangka Tiba Seawal Setahun Lagi


Strip Komik Ini Tunjukkan Kenapa Kita Harus Belajar Bersabar Dan Lewatkan Menghukum

Ada sebab kita disuruh memeriksa sebelum menghukum, apabila terima sesuatu berita.

Strip komik ini amat bagus menunjukkan situasi yang kami perkatakan.


Apa Itu Strok Haba Dan Cara Pencegahannya

Malaysia mengalami pemanasan global atau fenomena ekuinoks dua kali setiap tahun pada bulan Mac dan September. Pada ketika itu matahari akan berada tepat di atas garisan Khatulistiwa dengan suhu paling panas terutama pada pukul 12 tengah hari sehingga 3 petang.

Rentetan dari keadaan suhu yang tinggi, kita boleh terdedah pada strok haba atau ‘heat stroke’ iaitu paras suhu badan meningkat melebihi 40.5 darjah Celsius. Suhu badan individu yang normal ialah 37 darjah Celcius.

Apabila kepanasan dirasai badan, kita akan alami proses berpeluh bagi menyejukkan badan kita. Ia adalah satu proses yang normal tetapi jika berterusan ia akan menyebabkan kandungan air dalam badan berkurangan yang sekaligus akan berpotensi menyebabkan dehidrasi, sawan, kekeliruan, kerosakan otak dan organ dalam badan, koma dan seterusnya kematian.

Strok haba ini boleh berlaku kepada sesiapa sahaja dan juga haiwan peliharaan. Hipertermia ialah keadaan seseorang mengalami penyakit yang dikaitkan dengan kepanasan. Risiko hipertermia lebih tinggi buat warga tua, pesakit diabetes, orang obese dan pesakit yang menghidap hipertiroidisme. Maka, penting untuk ambil tahu tanda-tanda awal strok haba, cara rawat mangsa strok haba dan cara pencegahan strok haba.

Sumber rujukan: Astro Awani, MMA Gazette, Kosmo, Utusan, MOE, Sinar Harian


Syarikat Ini Cipta ‘Stroller’ Bayi Gergasi Untuk Ibu Bapa Cuba Produk Mereka

Bagi yang sedang mencari stroller untuk anak kecil atau bayi anda, bagaimana nak tahu stroller itu selesa untuk anak anda ataupun tidak?

Bagi syarikat Kolcraft, mereka telah mencipta stroller model popular mereka, Contours Bliss versi dewasa ini di mana anda boleh cuba sendiri stroller berkenaan. Kiranya anda boleh test drive dahulu stroller berkenaan sebelum membelinya untuk anak anda.

Presiden Kolcraft, Tom Koltun berkata stroller gergasi itu dibina untuk memberi ibu bapa idea bagaimana perasaan anak mereka ketika menggunakan stroller keluaran syarikat itu.

“Kami membina stroller gergasi ini untuk orang dewasa mengalami sendiri perasaan menaiki stroller Contours ini. Ianya telah dibina secara terperinci dengan menitikberatkan keselesaan dan keseronokan bayi ketika menaiki stroller ini,” tambah Tom.

Ini barulah betul-betul customer service yang bagus. Syarikat berkenaan mendapat banyak request dari ibu bapa yang mahu test drive stroller gergasi ini. Nampak macam fun sahaja, mestilah ramai yang mahu cuba. Kalau nak beli boleh lah klik di sini. Untuk bayi anda sahaja. Maaf, versi untuk dewasa ini bukan untuk dijual.


Struktur Kren Launcher Lebuh Raya SUKE Jatuh Hempap Kereta

Pada sekitar pukul 8.30 pagi tadi, satu kemalangan telah berlaku di Persiaran Alam Damai yang mengakibatkan sebuah kereta yang melalui dibawah kawasan pembinaan Lebuharaya SUKE hancur remuk.

Kejadian tersebut melibatkan empat orang mangsa terdiri daripada seorang warga tempatan yang memandu kereta Perodua Bezza mengalami kecederaan parah akibat dihempap besi kren launcher.

Sebuah kren dipercayai jatuh di tapak pembinaan Lebuh Raya SUKE di Persiaran Alam Damai kira-kira pukul 8.30 pagi tadi.

— BERNAMA TV 🇲🇾 (@BernamaTV) March 22, 2021

Manakala tiga orang mangsa lagi merupakan pekerja projek pembinaan. Dua daripada mereka telah terjatuh setinggi 120 kaki dan disahkan meninggal dunia di tempat kejadian.

Sehingga kini kerja-kerja menyelamat kini giat dijalankan disebabkan terdapat seorang lagi mangsa masih tersangkut di atas landasan pembinaan lebuh raya.

Pada awal bulan ini, dua orang maut apabila sebuah treler melanggar perancah besi telah meruntuhkan jejambat lalu menghempap sebuah van kilang.

Dua Individu Maut, Suspek Pelanggar Jejambat Lebuhraya MRR2 Disahkan Positif Dadah

Mahu Jimatkan Kos Pembinaan, Rekaan Stesen MRT Jinjang Terima Pelbagai Respon Netizen